Animirani film "Krila" od 24. maja u bioskopima - Detinjarije\nNovi animirani film “Krila” uleće na velika platna naših bioskopa i uveseljava mališane od 24. maja! Nekoliko nedelja pre velikog avio-takmičenja, jedan mladi borbeni avion dobiće poziv da se priključi tom prestižnom takmičenju. Odlučan u tome da postane novi šampion, Vitez će potražiti Veterana, legendarnog borbenog aviona u…\nNekoliko nedelja pre velikog avio-takmičenja, jedan mladi borbeni avion dobiće poziv da se priključi tom prestižnom takmičenju. Odlučan u tome da postane novi šampion, Vitez će potražiti Veterana, legendarnog borbenog aviona u penziji, da bi se s njim obučavao.\nVeteran će postaviti veoma disciplinovan raspored treninga i naučiće Viteza novim vazduhoplovnim trikovima i taktikama za postizanje brzine. Dok obuka traje, u kamp će se ušunjati Grom koji je smislio zlokobni plan. Koristeći Munju kao mamac, skrenuće Vitezovu pažnju kako bi se postarao da on postane sledeći šampion.\nNa dan velikog takmičenja, Vitez i Grom će se takmičiti jedan protiv drugog, a samo jedan borbeni avion će postati ne samo šampion, već i heroj.\nTagovi :animirani film, bioskop za decu, crtaći, crtani avioni, crtani film Krila, film Krila, filmovi za decu, Krila, ruski crtani, Taramount\nFrozen (i ja) ili: Kako jedna toalet rolna može zalediti svet!


6 najboljih hotela u blizini: Olde Mistick Village, Mystic, SAD - Booking.com\nHoteli i smeštajni objekti u blizini znamenitosti Olde Mistick Village, Mystic (Sjedinjene Američke Države)\nTražite smeštaj blizu znamenitosti Olde Mistick Village?\nHoteli koje vam preporučujemo blizu znamenitosti Olde Mistick Village\nHyatt Place Mystic Hotel sa 3 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nMystic (0,4 km od destinacije Olde Mistick Village)\nHoliday Inn Express Mystic Hotel sa 3 zvezdice\nHampton Inn & Suites Mystic Hotel sa 3 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nMystic (0,6 km od destinacije Olde Mistick Village)\nMystic (0,1 km od destinacije Olde Mistick Village)\n8,5 Veoma dobar 496 recenzija\nHoward Johnson by Wyndham Mystic Hotel sa 2 zvezdice\nMystic (0,5 km od destinacije Olde Mistick Village)\nViše objekata u blizini Olde Mistick Village\nOstale atrakcije u blizini znamenitosti Olde Mistick Village


Cilj - Blic Online\nPlaniranje potomstva od starta do cilja\nPlaniranje potomstva zahteva vreme i posvećenost. Mnogi se odlučuju da isplaniraju kada će imati dete, međutim ne ide sve uvek tako lako.\nSada je BRZINA bolja od SAVRŠENSTVA "Reagujte munjevito, ali mirno"\nPred preduzetnicima, menadžerima i vlasnicima su teška vremena, zaposleni se plaše neizvesnosti i zato je vrlo važno pokazati i podsticati međusobnu solidarnost. Ovo su vremena kada pravi lideri moraju da donose teške odluke i da pokažu zašto su tu gde jesu. Cilj je jedan, strahu nema mesta i u takvim okolnostima brzina je bolja od savršenstva.\nŠta sve u vašem okruženju može biti lakše, pametnije, digitalno? Koja tehnološka rešenja mogu poboljšati kvalitet života svih građana? U kojim sve oblastima tehnologija može biti vaš prijatelj? Ovo su pitanja koja Inicijativa "Digitalna Srbija" postavlja građanima kroz akciju "Ovo može pametnije!", koja se realizuje u saradnji sa našim listom.\nSLIKA KOJA JE OBELEŽILA TRKU Učesnik Beogradskog polumaratona kroz cilj prošao sa dvogodišnjom ćerkicom\nMarko Tomić se već godinama profesionalno bavi trčanjem i redovan je na Beogradskom polumaratonu, ali ove godine na cilj nije stigao sam.\nTURSKA NE ODUSTAJE OD EVROPE Erdogan: Članstvo u EU i dalje strateški cilj\nPredsednik Turske Redžep Tajip Erdogan rekao je danas pre odlaska u bugarsku Varnu, gde će biti održan samit Turske i Evropske unije da je članstvo Turske u EU i dalje strateški cilj te države.\nOpstanak glavni cilj Kozare: Čelnici prvoligaša iz Gradiške rade na stabilizaciji i napretku kluba\nČelnici Kozare su odlučni da se klub vrati na staze uspeha, a prvi koraci ka tome su angažovanje trenera Vuleta Trivunovića i pojačanje igračkog kadra.\nKina: Usporio rast BDP-a, ali na putu da nadmaši cilj za 2017.\nRast kineske ekonomije je u trećem kvartalu neznatno usporio, ali je uprkos tome na putu da nadmaši cilj vlade za čitavu godinu.\nPOSLE 600 KILOMETARA Jagodinski biciklisti stigli na cilj\n"Jagodinski Biciklisti" posle devet dana, deset gradova i 600 pređenih kilometara doputovali su na cilj u Jagodinu, međutim, sem bliske rodbine i novinara nije bilo dočeka, kao u gradovima koje su obišli.\nI HAN PIJESAK IMA SVOG FOREST GAMPA Stazu od 84 kilometra prešao za 32 časa: Ne takmičim se da stignem prvi na cilj\nPlaninar Božo Todić prvi put je učestvovao na ultra trci na Jahorini 2016. bez ikakvih posebnih priprema i stigao 20. na cilj. Stazu dugačku 84 kilometra prešao je, kako kaže za 32 časa.\nBOL JE PROLAZAN, POBEDA JE VEČNA Maratoncima stizala podrška sa svih strana\nUčesnici Beogradskog maratona imali su težak zadatak pred sobom, te se prisutna publika trudila da im na svaki način olakša sate trčanja.\nDodik: Cilj SNSD je apsolutna većina do 2018.\nPredsednik Republike Srpske i SNSD, Milorad Dodik, izjavio je danas da srpski narod 2018. godine ne smeje u institucije BiH da izabere one koji su "odmetnici od jasne politike RS u dejtonskoj BiH. Poručio je i da će SNSD nakon velike pobede na lokalnim izborima nastaviti graditi svoju politiku s ciljem da 2018. godine osvoji apsolutnu većinu.\nSVOJ CILJ UCRTAO U SVESKU ŽIVOTNIH DOSTIGNUĆA Slepi mladić istrčao sarajevski polumaraton\nSlepi mladić Mustafa Mehić Mujče, istrčao je svoj prvi sarajevski polumaraton za dva sata, sedam minuta i dve sekunde.\nImate cilj? Ovo je način da uvek budete POBEDNIK\nSvi imamo ciljeve koje očajnički želimo da postignemo: da imamo bolju liniju, bolji posao, srećniju porodicu; da napišemo hit knjigu, ili pobedimo na velikom takmičenju.\nKizeveter: Cilj Rusije je nejedinstvo Evrope\nPoslanik nemačke vladajuće Hrišćanskodemokratske unije Roderih Kizeveter, koji je u stranci kancelarke Angele Merkel zadužen za teme odbrane, vojske i spoljne politike, smatra da je "cilj Rusije nejedinstvo Evrope".\nSoroš: Putinov pravi cilj - dezintegracija EU\nAmerički i evropski lideri prave "strašnu grešku" uzimajući ruskog predsednika Vladimira Putina za svog saveznika u borbi protiv Islamske države, izjavio je američki milijarder Džordž Soroš.\nNaučnici: Sreća zavisi od tri stvari\nIstraživači australijskog Dikin univerziteta ustanovili da je za potpuni osećaj sreće potrebno da budu ispunjena tri uslova koja su nazvali "zlatni tougao sreće".\nMerkel: Cilj Nemačke je vraćanje Krima Ukrajini\nCilj Nemačke je da se Krim vrati Ukrajini, izjavila je danas u Berlinu nemačka kancelarka Angela Merkel, posle razgovora sa ukrajinskim predsednikom Petrom Porošenkom.\nMihajlović: Cilj Vlade da do 2020. prepolovi broj nezaposlenih žena\nCilj Vlade Srbije je da se do 2020. prepolovi broj nezaposlenih žena i to će se raditi pored svega drugog što se radi u koordinacionom telu, to je prvi zadatak koji mi kao država želimo da učinimo, jer ekonomski snažna žena je sasvim sigurno i slobodna žena, izjavila je danas potpredsednica Vlade i ministarka građevinarstva, saobraćaja i infrastrukture Zorana Mihajlović.


Popović izručen Crnoj Gori, a I.M. Ukrajini – Volim Podgoricu\nHome / NOVOSTI / Hronika / Popović izručen Crnoj Gori, a I.M. Ukrajini\nPopović izručen Crnoj Gori, a I.M. Ukrajini\nSlužbenici Uprave policije MUP-a – NCB Interpol Podgorica su realizovali dvije ekstradicije – jednog lica iz Mađarske u Crnu Goru a drugog iz naše države u Ukrajinu.\nNaime, službenici NCB Interpol Podgorica su u sadejstvu sa službencima Posebne jedinice policije realizovali ekstadiciju iz Mađarske u Crnu Goru lica Gordan Popović (34) iz Nikšića. Ovo lice se potraživalo po međunarodnoj potjernici NCB Interpol Podgorica radi izdržavanja kazne zatvora u trajanju od šest mjeseci zbog krivičnog djela teška krađa, saopšteno je iz Uprave policije portalu Volim Podgoricu.\nI.M. je, kako se sumnja, ta krivična djela počinila na način što je tokom 2013. i 2014. godine, u saizvršilaštvu sa drugim licima, a postupajući po instrukcijama vođa kriminalne organizacije, učestvovala i uključivala druga lica iz administrativnih, organizacionih i rukovodećih funkcija različtitih firmi, kako bi članovima kriminalne organizacije pružila mogućnost da koriste ta preduzeća radi prikrivanja nezakonitih aktivnosti. Ove kriminalne aktivnosti su sprovođene prvenstveno sa ciljem pridobijanja dobiti od prodaje prirodnog gasa da bi se kasnije bezgotovinska sredstva, koja su dobijena od ove prodaje, pretvorila u nekontrolisanu gotovinu, kroz izvršenje nepostojećih poslova koji su se odnosili na pružanje posredničkih i agencijskih usluga. Sumnja se da su članovi ove organizovane kriminalne grupe, tokom 2014. i 2015. godine, održavali fiktivne aukcije i tako osiguravali prodaju prirodnog gasa, pri čemu je namjerno umanjena stvarna vrijednost prodatog prirodnog gasa u velikim količinama. Ova lica su, kako se sumnja, od 2013. do 2016. godine, ovako stečena novčana sredstva kroz, skup kontrolisanih fiktivnih poslovnih subjekata, pretvorili u gotovinu koju su podijelili između sebe.


Preminuo lider UAE Kalifa bin Zajed al Nahjan\nBeta 13. maja 2022. 14:15\nLider Ujedinjenih Arapskih Emirata (UAE), šeik Kalifa bin Zajed al Nahjan, preminuo je danas u 74. godini posle duge bolesti, javila je državna novinska agencija.\nMinistarstvo za predsedničke poslove UAE proglasilo je 40 dana žalosti i tri neradna dana u svim državnim institucijama i privatnom sektoru, počev od danas, dok će zastave biti spuštene na pola koplja.\nKalifa bin Zajed al Nahjan je odavno prestao da se bavi svakodnevnim rukovodjenjem zemlje, a njegov brat, prestolonaslednik Abu Dabija, princ Muhamed bin Zajed smatran je faktičkim vladarom.\nKo će biti naslednik preminulog lidera još nije objavljeno, a to bi trebalo da bude Muhamed bin Zajed.\nŠeik Kalifa, koji je poslednjih godina retko vidjan na zvaničnim fotografijama ili na javnim dogadjajima, 2004. je nasledio svog oca, osnivača UAE, šeika Zajeda. Deceniju kasnije je doživeo moždani udar i potom se uglavnom držao dalje od javnosti.\nNajviša kula u Dubaiju Burdž Kalifa, nazvana je po danas preminulom lideru, čiji je naftom bogat emirat pomogao istoimenom gradu da prevazidje finansijsku krizu.


Neophodno je da BiH otvori granice, i da to ne radimo sa zakašnjenjem u odnosu na region - poručio je Milorad Dodik, lider SNSD i srpski član Predsjedništva BiH. Dodik podsjeća da Srbija već sutra donosi odluku da je svima dozvoljen ulazak u zemlju, bez dodatnih kontrola i mjera samoizolacije.\nNakon današnjeg sastanka sa liderom HDZ BiH, Draganom Čovićem, poručio je da će njih dvojica tražiti od Savjeta ministara BiH da otvori granice.\n"Imajući u vidu ekonomske potrebe i turističke potrebe, da je neophodno otvoriti granicu i BiH. Danas smo se složili da takav jedan zahtjev uputimo i Savjetu ministara, da već na sutrašnjoj sjednici Savjeta ministara donese se jedna takva odluka", rekao je Milorad Dodik, predsjednik SNSD.\nRepublika Srpska je već poduzela prve korake u tom smjeru, ukidanjem kućne izolacije nakon ulaska u BiH. Od sutra u šest ujutro, sanitarni inspektori iz Republike Srpske neće više dežurati na granicama i neće izdavati rješenja o 14-dnevnoj kućnoj izolaciji. U zaključku Republičkog štaba za vanredne situacije, takođe se traži od Savjeta ministara da ukine dodatne uslove za ulazak stranaca u BiH, koji su uvedeni zbog pandemije virusa korona. Gužvi na granicama, od juče, nema - jer su hrvatske vlasti donijele odluku da su svi međunarodni granični prelazi otvoreni za teretni saobraćaj.\nPrethodna dva mjeseca, za saobraćaj teretnih vozila sa Hrvatskom su bila otvorena samo tri granična prelaza - Gradiška, Šamac i Bijača. Nakon što je ta blokada ukinuta, kilometarske kolone kamiona su postale prošlost.\nDanas do podne je tek nekoliko desetina kamiona ušlo ili izašlo iz BiH na prelazu Gradiška, kažu u Graničnoj policiji. Dok su trajale blokade zbog pandemije korona virusa, Gradiška je bila "pod opsadom" kamiona. Prelazili su granicu uglavnom u konvojima od nekoliko desetina vozila, a na to su čekali satima.\n"Umanjen je promet na ulazu i izlazu iz BiH teretnih motornih vozila. Takođe mi imamo informaciju da je Hrvatska otvorila sve međunarodne granične prelaze, tako da mogu teretna motorna vozila ići. Mada mi nemamo, što se tiče BiH, nikakav zvanični akt, da je BiH otvorila sve međunarodne granične prelaze za prelaz teretnih motornih vozila", istakao je Hasan Krehmić, šef smjene u Jedinici Granične policije Gradiška.\nTokom pandemije, sate i dane na granici je proveo Borislav Valjan iz Novog Travnika. Kaže da sada sve normalno funkcioniše. Prije je bilo velikih zastoja, koje je dodatno komplikovala papirologija na graničnim prelazima.\n"To je bilo jednostavno čekanje, to je bilo još, iako se prethodno, prije toga, znaju se dani koji su gužve na granicama, znalo se isto čekati, međutim ovo sada je bilo puno više otežano, iz razloga što se stvarao konvoj, procedura, još više čekanja", naglasio je Borislav Valjan, vozač kamiona.\nUdruženje prevoznika Srpske pozdravlja odluku o otvaranju granica za kamione. U ovom udruženju kažu da nema vozača koji je odbio radni zadatak, da doveze ili odveze ono što je potrebno, a zauzvrat su samo tražili efikasnije procedure na granici.\n"Čekalo se po dva, tri dana, pa nekad i pet dana. Šta je to predstavljalo za vozače, dovoljno je samo da provedete u kabini 2x2 dva ili tri dana. To su zaista bili mukotrpni dani, gdje i u ovome slučaju moram pohvaliti sve te vozače, prevoznike koji ni u jednom slučaju nisu rekli da ne žele da idu, naprotiv, svi su davali sve od sebe da budu dio te priče", rekao je Nikola Grbić, predsjednik Udruženja za unutrašnji i međunarodni transport Republike Srpske.


Piloti Lufthaze glasali za štrajk › Made-in-Germany.rs\nPiloti najvećeg nemačkog avioprevoznika „Lufthanze“ glasanjem su se odlučili da stupe u štrajk zbog spora sa kompanijom u vezi plata i uslova rada.\nKako je saopštio njihov sindikat, koji okuplja više od 5.000 pilota „Lufthanze“, za štrajk je glasalo više od 90 posto članstva, prenosi agencija „Srna“.\nPredstavnik pilota u pregovorima Tomas fon Šturm, izjavio je da „niko od pilota nije želeo da štrajkuje, kao i da su bili veoma strpljivi u pregovorima, ali i da je strpljenja sada ponestalo“. Piloti za sada ne nameravaju da štrajkuju u vrijeme uskršnjih praznika, a sindikat je objavio da će svaki štrajk biti najavljen 48 sati unapred, kako bi putnicima ostalo dovoljno vremena za izmenu plana putovanja.\nŠtrajk službe obezbeđenja na aerodormu u Frankfurtu prošlog mjeseca negativno se odrazio na promet putnika i robe najvećeg nemačkog avioprevoznika. U kompaniji „Lufthanza“ u toku je proces restruktuiranja, sa ciljem da se operativni profit poveća za 1,5 milijardi eura u odnosu na 2011. godinu.\nPiloti „Lufthanse“ danas štrajkuju u Frankfurtu\nDanas opet štrajkuju piloti „Lufthanze“\nOd MiG na 25/03/2014 / Transport / Ostavite komentar\n„Er-Srbija“ i nemačka železnica obnovili saradnju


Limaj kaže da je Kosovu potreban sporazum s Beogradom jer on garantira stabilnost u regiji (EPA)\nTakse od 100 odsto na proizvode iz Srbije ne mogu da budu važnije od dijaloga sa Beogradom, izjavio je premijer Kosova Ramuš Haradinaj i poručio da Priština neće dozvoliti da ukidanje te mere bude uslov za nastavak tog procesa.\n“Ako je porez važniji od dijaloga, nikada nećemo morati da ga ukinemo i nikada to nećemo uraditi”, rekao je Haradinaj u intervjuu za prištinski KT21.\nRekao je i da, ako šefica evropske diplomatije Federika Mogerini ne nastavi dijalog bez ukidanja taksi, onda ne treba ni da zove na dijalog.\nSa druge strane, potpredsednik kosovske vlade i čelnik SDI-ja Fatmir Ljimaj smatra da treba ukinuti uvećane takse na robu iz Srbije i Bosne i Hercegovine da bi se nastavilo sa dijalogom o normalizaciji odnosa sa Beogradom, ali da, ako Srbija ne obeća da će priznati kosovsku nezavisnost, onda nema mesta ni za dijalog.\nGostujući u emisiji Klik na KTV-u, Ljimaj je rekao da, uprkos partijskim sukobima i kalkulacijama, politički subjekti na Kosovu daju mogućnost dijalogu sa Beogradom.\nLimaj: Dijalog je državni interes\nPozvao ih je da, kako je rekao, dobro čitaju poruke međunarodnih partnera, poput one koju je političkim i institucionalnim čelnicima nedavno uputio predsednik SAD-a Donald Tramp.\nPrecizirao je da su prištinske institucije donele odluku o uvećanim taksama i da jedino one mogu da ih drže i dalje, jer to ne može da bude pitanje pojedinca.\n“To škodi Kosovu”, primetio je.\nSmatra da je dijalog “državni interes” i da političke odluke nisu trajne.\n“Postoje desetine razloga zbog kojih treba ukinuti takse i pregovarati sa Srbijom. Bosna i Hercegovina je danas spremna na pregovore. Srbija je takođe dala signale. To daje priliku da se prekinu razlozi zbog kojih povećane takse onemogućavaju dijalo”, rekao je Ljimaj.\nDalje je rekao da je Kosovu potreban sporazum sa Beogradom, jer on garantuje stabilnost u regionu.\n“Ako Srbija ne obeća priznanje Kosova, onda nema mesta ni dijalogu”, rekao je Ljimaj.\nVlada mora donositi strateške odluke vezane za euroatlantsku budućnost, poručio je predsjednik Kosova.


Svi proizvodi koje nudi kompanija Nobel Ilac su razvijeni naučnim tehnikama od strane kvalifikovanih stručnjaka. Koriste se samo odobreni materijali, komponente i kvalifikovani procesi i postupci. Doziranje, čistoća i usaglašenost proizvoda sa etiketama za proizvode koje nudimo kao mogućnosti liječenja garantuje sistem obezbjedjenja kvaliteta u skladu sa međunarodnim standardima.\nPostrojenja za proizvodnju kompanije Nobel Ilac konfigurisana su tako da osiguravaju rad u skladu sa pravilima zdravlja i bezbijednosti radnika, održavanja radnog okruženja, ljudskih resursa i relevantnih praksi i pravila farmaceutske industrije.\nKao kompanija koja implementira zahtjeve dobre proizvodne prakse (GMP), brzo se prilagođavamo promjenama u tehnologiji i standardima u industriji i razvijamo kvalifikovano osoblje. Radimo na tome da osiguramo efikasno korišćenje svih resursa i održimo poboljšanja u zadovoljstvu kupaca.


Fudbaleri Partizana su uspeli da savladaju Rad sa 1:0 u odloženom meču petog kola Superlige Srbije, a navijači su i na tom duelu iskazali nezadovoljstvo radom uprave kluba.\nNaime, oko 2.500 "grobara", koliko je posmatralo duel protiv "građevinara", uzvikivalo je "Uprava, napolje", čime je samo nastavljen verbalni rat navijača i fukncionera, koji traje maltene od početka sezone. I to nije bilo sve, već je na stadionu u Humskoj bio raširen transparent na kome je bila ispisana pomenuta parola.\nNapomenimo i to, crno-beli su uspeli da dođu do tri boda na duelu protiv Rada, i to nakon što je Marko Janković volejom u 49. minutu matirao Markovića. Tako su izabranici Zorana Mirkovića upisali tri boda pred večiti derbi, koji je na programu u Humskoj u nedelju (19 sati).


RASKOL: Nemanja Šarović podneo ostavku u SRS | Novi Centar\nNaslovna Društvo RASKOL: Nemanja Šarović podneo ostavku u SRS\nRASKOL: Nemanja Šarović podneo ostavku u SRS\nJedan od čelnika SRS Nemanja Šarović podeo je danas ostavku na sve funkcije i članstvo u stranci.\nOn je to učinio jer, kaže, očigledno da on i predsednik radikala Vojsilav Šešelj imaju različite poglede na prilike u Srbiji i na pravac delovanja stranke.\nPodsećamo, na prošlonedeljnoj sednici Centralne otadžbinske uprave, najvišeg organa SRS-a, na kojoj je trebalo da bude analiziran debakl ove stranke na nedavno završenim parlamentarnim izborima, došlo je do žestokog sukoba između Vojislava Šešelja i Šarovića.\n“Šarović je Šešelja optužio da je dva meseca pred izbore kupio džip od 150.000 evra, a da za kampanju nije hteo da da ni jedan jedini dinar. Rekao mu je da je nemoralno iz takvog džipa glumiti da brani sirotinju”, objavili su mediji navode iz vrha SRS-a.\nLidera radikala ove primedbe nisu pogodile, odgovorio je Šaroviću da je ljubomoran što on nema takav džip, te da mu ga je kupio čovek koji je pročitao njegovu knjigu.\n“Šešelj je rekao da mu je džip kupio čovek koji je pročitao njegovu knjigu od 3.000 strana i da je, oduševljen njome, odlučio da mu pokloni automobil. Rekao je da je fan, da je hteo da kupi i skuplji džip, ali je je on skroman pa su tako našli kompromis za ovaj koji mu je kupljen”, novodi izvor Blica.\nŠarović nije jedini koji je iskazao nezadovoljstvo postupcima lidera radikala, već je to učinio veliki broj članova navišeg organa SRS-a, a nekima, za koje je Šešelj procenio da predstavljaju opanost, nije dozvoljen ulazak na sednicu uprave.\nPrethodni članakTrifunović: Kajem se što sam s nekima bio i na lokalu\nSledeći članakSERGEJ SE RAZBESNEO PA OSUO PALJBU PO ĐILASU “Đilas je srušio proteste, on ih je uništio”


► Izraelski ministar: Naučićemo Iran lekciju koju neće zaboraviti\n12.02.2018 | 10:15h ► 11:08h Jerusalim\nIzraelski ministar Izrael Kac izjavio je za jedan saudijski list da će Izrael naučiti Iran lekciju ako ta zemlja izvede napad, i da bi Sirijci takođe mogli da plate cenu.\nTa oštra pretnja objavljena je sinoć dan nakon prekograničnog nasilja koje je izbilo na severu Izraela i južnoj Siriji posle izraelskih upozorenja da se neće tolerisati navodni planovi Irana da se učvrsti na severnoj izraelskoj granici kako bi odatle napadao jevrejsku državu.\n"Ako Iran nastavlja da preti i izvodi ofanzivne operacije protiv Izraela iz Sirije, Izrael će naučiti Iran lekciju koju nikada neće zaboraviti", rekao je Kac za list Elef na arapskom jeziku, za koji je nedavno dao intervju i načelnik izraelskog Generalštaba.\nIzraelski mediji navode da je izdavač lista Otman al Omeir vrlo blizak saudijskom kralju Salmanu i da se intervjui izraelskih zvaničnika mogu smatrati znakom rastuće saradnje Izraela i Saudijske Arabije u protivljenju Islamskoj Republici Iranu.\nMnogi analitičari su neprijateljstva u subotu opisali kao prvi otvoreni sukob između Izraela i Irana posle decenija izraelskih bitaka protiv iranskih saveznika i tajnih operacija. Nakon što je oboren iranski dron koji se infiltrirao u izraelski vazdušni prostor, Izrael je pokrenuo široku odmazdu u Siriji.\nIzraelska vojska je saopštila da je pogdila četiri iranske pozicije i osam sirijskih, pričinivši znatnu štetu. Uništena je glavna sirijska vojna komanda i kontrolni bunker u najrazornijem napadu na Siriju posle više decenija. Sirija je odgovorila žestokom protivavionskom vatrom u kojoj je oboren jedan izraelski borbeni avion.\nKac, ministar transprota i obaveštajnuh službi, član užeg stava vlade zaduženog za bezbednost, ocenio je da Iran "prelazi crvene linije i igra se s vatrom" dovodeći u opasnost ne samo sopstvene, već i sirijske vojnike.\n"Sirijska vojska će se naći na udaru vatre ako nastavlja da sarađuje i dopusti Iranu da se pozicionira na sirijskom tlu", rekao je ministar.\nDodao je da su iransko prisustvo u Siriji, kao i planovi da izgradi unapređene rakete u Libanu i transferiše oružje libanskom ekstremističkom Hezbolahu, crvene linije protiv čega će se Izrael boriti iako nema interesa da nasilje nastavi da eskalira.\nRanije je Kac izjavio za izraelski vojni radio da će biti potrebno vreme Irancima da "svare" izraelske udare.\nOn je rekao da su napadnuta "skrivena mesta", a da Izrael ima "obaveštajne službe i mogućnost da sazna sve šta se dešava tamo" i da je to u subotu dokazao.\nU nedelju se vratilo zatišje u pogranično područje, ali su izraelski zvaničnici nastavili da daju do znanja da neće oklevati da ponovo agnažuju svoje snage. Kac je upozorio da će se "zemlja tresti"u slučaju da Izrael ponovo udari na mete koje su pogođene u subotu.\nI drugi izraelski ministri upozorili su da neće biti uzdržavanja ako bude povređen suverenitet Izraela i da ta zemlja insistira na pravu da se brani.\nPremijer Izraela Benjamin Netanjahu je nakon izraelskih udara razgovarao s predsednikom Rusije Vladimirom Putinom, izrazivši odlučnost da se usprotivi naporima Irana.\nMeđutim, rusko ministarstvo spoljnih poslova kritikovalo je, kako se čini, akcije Izraela, pozvavši sve strane na uzdržanost i poštovanje suvereniteta Sirije.\nTakođe je navelo da je "neprihvatljivo stvarati pretnje životima i bezbednosti ruskih vojnih lica u Siriji".\nSAD su s druge strane snažno podržale Izrael.\nMinistar odbrane SAD Džejms Matis izjavio je da Izrael ima "apsolutno pravo da se brani" suočen sa pretnjama Iranaca na severnoj granici.\n"Interesantno je da svuda gde nailazimo na probleme na Bliskom istoku, nailazite na istu stvar iza toga. Da li je to u Jemenu ili Bejrutu ili u Siriji, u Iraku, uvek ćete naći Iran umešan," rekao je on sinoć novinarima pred polazak u posetu Evropi, govoreći o najnovijoj eskalaciji napetosti između Izraela i Irana.\nMatis je objasnio da vidi Iran kao najproblematičnijeg igrača u regionu, preneli su izraelski mediji.\n"Ako ste u Bahreinu i policija tamo nađe eksploziv i nešto slično, jasno (je da je) iz Irana, ako sakupljate delove u Saudijskoj Arabiji iranskih raketa, ako imate eksplozivne čamce, čamce na daljinsku kontrolu u Crvenom moru, možete videti da Iran ili proizvodi sredstva za borbu ili zapravo vodi borbu,u nekim slučajevima", rekao je Matis.\nOn je naveo da SAD nisu uopšte bilo vojno umešane u neprijateljstva između Sirije i Izraela u subotu.\n"Izrael ima apsolutno pravo da se brani. Oni ne moraju da čekuju da njihovi građani umiru pod napadom pre nego što se zapravo pozabave problemom", zaključio je američki ministar.\nIzraelski mediji ističu da je Matis prvi visoki američki zvaničnik koji je direktno govorio o sukobu koji tokom vikenda, kada je Izrael izveo niz vazdušnih udara na sirijske i iranske mete u Siriji nakon obaranja iranske bespilotne letelice koja se ubacila u izraelski vazdušni prostor. Sirija je odgovorila jakom protivavionskom vatrom u kojoj je oboren jedan izraelski borbeni avion.\nDo sada je administracija predsednika SAD Donalda Trampa izdala više pisanih saopštenja i u svima, bilo da su iz Bele kuće, Pentagona ili Stejt departmenta, podržan je Izrael, a Iran kritikovan. Državni sekretar SAD Reks Tilerson uputio je sličnu poruku u telefonskom razgovoru s premijerom Iztaela Benjaminom Netanjahuom u subotu uveče.


НОВА ЗАБРАНА ЗА УСТАШУ: И Немци против Томпсона\nNOVA ZABRANA ZA USTAŠU: I Nemci protiv Tompsona\nJedna politička inicijativa levog spektra iz nemačkog grada Vupertala zatražila je u otvorenom pismu od uprave grada i privatnog organizatora zabranu, odnosno odustajanje od održavanja koncerta Marka Perkovića Tompsona koji bi trebalo da bude održan 4. juna u ovom gradu.\n„Hrvatski rok-bend „Tompson“ okupljen oko svog osnivača i frontmena Marka Perkovića je širom Evrope na zlom glasu zbog veličanja hrvatskog fašizma i vojnih akcija hrvatskih milicija u ratu od 1991. do 1995.“, stoji u otvorenom pismu objavljenom na stranici „Politika u desnom zavoju – Upoznaj svoje neprijatelje“, koja organizuje tribine i predavanja na temu desno-radikalne politike u Vupertalu, prenosi Hina.\nU pismu koje su, osim levih inicijativa i grupacija, potpisali i lokalni ogranci parlamentarne stranke Levica kao i predstavnici Nemačkog saveza sindikata (DGB), osim poziva na zabranu koncerta, ukazuje se i na to da su Tompsonovi koncerti već zabranjivani u Austriji, Sloveniji i ranije u Švajcarskoj, kao i da je više puta zabranjivan i u Nemačkoj.\n„Mi ovde u Vupertalu se odlučno suprotstavljamo tome da se ustaše, koji su bili povezani s nacionalsocijalistima, predstavljaju u bezazlenom svetlu ili čak veličaju“, stoji u otvorenom pismu.\nLokalni dnevnik „Vestdojče Cajtung“ citira predstavnika lokalne policije koji je rekao da Tompsonov koncert „drže na oku“.\n„U vezi sa ovim koncertom će sigurno još biti reakcija“, rekao je portparol policije u Vupertalu Štefan Vajand za ovaj list, prenosi Hina.\nList navodi i izjavu organizatora koncerta koji tvrdi da će se koncert održati.\n„Tompson se ne nalazi na ‘crnoj listi’ izvođača“, rekao je organizator napominjući da Tompson na koncertima više ne izvodi „sporne pesme“. On je napomenuo da će na samom koncertu biti kontrolisano da li neko nosi ustaške simbole.\nBog kažnjava Tompsona jer je služio Sanaderu.


Aleksić:Ko će da nadoknadi štetu poljoprivrednicima jer država nema efikasan sistem odbrane ...\nAleksić:Ko će da nadoknadi štetu poljoprivrednicima jer država nema efikasan sistem odbrane …\nBeta 23. maja 2019. 11:45\nZamenik šefa poslaničke grupe Socijaldemokratska stranka – Narodna stranka Miroslav Aleksić uputio je danas pitanja ministru poljoprivrede Branislavu Nedimoviću i premijerki Ani Brnabić na koji način će poljoprivrednicima biti nadoknadjena šteta nastala zato što država nema efikasan sistem odbrane od grada.\nAleksić je na konferenciji za novinare u skupštinskom holu rekao da je šteta izmedju 40 i 60 miliona evra svaljena na ledja poljoprivrednih proizvodjača jer ne postoji efikasan sistem zaštite od grada.\nOn je kazao da država nema para da kupi rakete, a da kada taj problem repi onda nema strelce, jer neće niko da radi za 4.000 dinara mesečno, ali da i kada nadju strelce onda se ispostavi da ne funkcioniše sistem javaljanja odnosno strelci ne dobijaju na vrema komandu za reagovanje.\n„Pitam ministra kada će početi neko da preuzima odgovornost i kada će premijerka smeniti nekoga“, upitao je Aleksić.\nOn je naveo i da gradjani upućuju tužbe zbog nastale štete i da ih dobijaju, te da se više hiljada evra onda isplaćuje na ime presuda iz državnog budžeta jer neko nije obavljao svoj posao.\nOn je pitao i ko je odgovoran što se strelcima ne uplaćuju doprinosi po ugovorim koje su potpisali sa Hidrometeorološkim zavodom.\n„Oni koji rade ne dobijaju doprinose. Država vara ljude koji treba da rade za državu“, dodao je Aleksić.\nOn je napomenuo i umesto 1.800 Srbija ima 1.200 protivgradnih stanica jer nema ko da radi.


„Konkretno pitanje sa kojim smo se danas najviše bavili je obaveza Skupštine opštine Bečej da donese novu odluku o mreži osnovnih škola. Ta odluka, kada na bazi odgovarajućeg elaborata bude donesena, dostavlja se pokrajini i pokrajinska vlada treba da da saglasnost na nju. Ustanovili smo da trenutna organizacija škola, broj osnovnih škola i definisanje delatnosti i područja tih škola je adekvatna i racionalna i da s manjim izmenama treba tu mrežu očuvati. Upoređujući sa drugim opštinama, Bečej izuzetno dobro stoji, što znači da se svojevremeno, kada je ta mreža koncipirana, imalo sve dobro u vidu, stručno i u skladu sa standardima. U Vojvodini je malo opština gde je to tako organizovano, imamo i primere gde je broj škola enormno veći u odnosu na broj dece kad se uporedi sa Bečejom. Iz svih ovih razloga smatramo, i to smo ovde zajednički konstatovali, da odluku o mreži škola u ovom smislu treba formulisati, pripremiti i stručno obrazložiti. Naravno, treba imati u vidu i specifičnosti vaše opštine, vaših đaka, kao i činjenicu da se radi o multietničkoj sredini i da u školama postoji obrazovno-vaspitni rad i na jeziku nacionalnih manjina, konkretno na mađarskom jeziku. Mađarski nacionalni savet tu ima određene nadležnosti, ustanovili smo da je saradnja sa tim savetom dobra i da ćemo zajedničkim snagama ovaj posao, što se tiče mreže osnovnih škola, kvalitetno uraditi“, rekao je pokrajinski sekretar za obrazovanje, propise, upravu i nacionalne manjine Mihalj Njilaš.\nPrema rečima potpredsednice opštine Eržebet Kinke, lokalna samouprava treba da izradi elaborat o mreži osnovnih škola u roku od tri meseca, zbog toga će biti formirana komisija u koju će biti uključeni predstavnici lokalne samouprave i direktori svih škola. Na osnovu tog elaborata lokalni parlament treba da donese akt o mreži osnovnih škola na teritoriji opštine.\nPokrajinski sekretar je istakao da postoji dobra saradnja sa lokalnom samoupravom i obrazovnim ustanovama koja je rezultirala mnogo promena u obrazovnom sistemu u bečejskoj opštini.\n„Investicije preduzete od strane lokalne samouprave, sada i opremanje školskih kabineta računarskom opremom, zatim sigurnosnim sistemima, nameštajem, pa čak i CNC mašinama u Tehničkoj školi će direktno i konkretno poboljšati vaspitno-obrazovni rad u školama. Želimo da ovu izuzetno dobru saradnju nastavimo i u Bečeju smo upravo iz razloga da se dogovorimo o aktivnostima za sledeću godinu“, rekao je Njilaš i dodao da je namera sekretarijata da se za sledeću godinu u pokrajinskom budžetu poveća stavka za obrazovanje jer se na dosadašnjim konkursima pokazalo da su potrebe mnogo veće nego predviđena sredstva. On je naveo i da je iz pokrajinskog sekretarijata u toku prošle i u prvoj polovini ove godine ka obrazovnom sistemu u opštini Bečej transferisano 13,5 miliona dinara, znatan deo je namenjen za troškove putovanja srednjoškolaca, zatim za realizaciju projekata u sferi obrazovanja sa kojima su aplicirale škole i udruženja, koja su, kako je ocenio Njilaš, vrlo aktivna, a „sve to upućuje na to da je prosvetni sistem u opštini Bečej izuzetno dobro organizovan“.\nPredsednik opštine je istakao da je lokalna samouprava u prethodne tri godine izdvojila značajna sredstva koja su investirana u gotovo sve osnovne i srednje škole na teritoriji opštine i time se, kako je kazao, „vrlo jasno odredila prema školstvu“, dodajući da će se finansijska podrška kroz investicije nastaviti do kraja ove i u idućoj godini i u onim školama u kojima eventualno toga nije bilo. Radojević je naglasio da se dobra saradnja sa pokrajinskim sekretarijatom pokazala i na poslednjem konkursu namenjenom za opremanje osnovnih i srednjih škola. „Sada zajednički, sa sredstvima pokrajinskog sekretarijata, idemo u pravcu opremanja škola, što treba da podigne nivo i kvalitet rada u svim školama i smatram da ovaj konkurs pokazuje izuzetno dobru saradnju pokrajinskog sekretarijata i opštine Bečej iz razloga što su projekti iz 10 škola opštine Bečej prepoznati od strane sekretarijata i za te projekte biće izdvojeno oko 5 miliona dinara, a uz određena sredstva iz opštinskog budžeta to će biti značajan podsticaj za opremanje svih ovih ustanova“, kazao je Radojević.\nPodsećajući da su pripreme za narednu školsku godinu u toku, pokrajinski sekretar za obrazovanje, propise, upravu i nacionalne manjine je naglasio da je potrebno posebnu pažnju obratiti prilikom koncipiranja daljeg rada škola, pogotovo srednjih škola u Bečeju, koje bi trebale više da se otvore ka privredi.\n„Prilikom utvrđivanja profila koji konkurišu drugim profilima drugih srednjih škola, kako u Bečeju, tako i van Bečeja, vrlo je bitno da se profili utvrde adekvatno, da se približe privredi i ostalim segmentima društva. Propisani sistemski okviri za ovo nisu adekvatni i to treba priznati. Tu treba zajedno, sekretarijat i ministarstvo, da pokrenu sistemske promene, što će sigurno pomoći svim srednjim školama. Konkurencija i borba srednjih škola na tržištu je vrlo jaka, nekad i nepotrebna, a ukoliko bi se to sistemski promenilo i uskladilo, lakše bi bilo svima“, izjavio je Njilaš.\nOdgovarajući na pitanja novinara o tome da li je uspostavljanje mreže osnovnih škola, u stvari, usmereno ka racionalizaciji broja prosvetnih radnika, Njilaš je odgovorio da te dve stvari nisu direktno povezane, ali da odluka o mreži škola „na neki način utiče i na zapošljavanje, jer ako bi bilo potrebe da se smanji broj ustanova, to bi sigurno uticalo i na broj zaposlenih, međutim, u Bečeju za to nema potrebe“.\nSpajanje škola „Petefi“ i „Sever“?\nUpitan da prokomentariše mogućnost spajanja dve osnovne škole u Bečeju, „Petefi Šandor“ i „Sever Đurkić“, o čemu se govori nekoliko godina unazad, Njilaš je rekao: „Dotakli smo i to pitanje, međutim, zbog broja dece i zbog specifičnosti tih škola, obrazovanje na mađarskom jeziku, ima stručnih argumenata da se očuvaju obe škole i da ne dođe do spajanja. U ovom momentu je sigurno takva situacija, a ne znam šta će biti za nekoliko godina. Inače, ovo pitanje, odluka o mreži osnovnih škola, je u nadležnosti Skupštine opštine. Trenutno smo uskladili u celosti ovo pitanje kao i sadržinu elaborata koji je osnov za tu odluku i ona se tek radi generalno za celu mrežu. Trenutno nema odluke ni o kakvoj promeni, postoji ranija odluka iz 2006. godine koja sad mora da se obnovi i taj postupak je u toku“.\nNa ovo pitanje komentar je dao i predsednik opštine Vuk Radojević: „Što se tiče opravdanosti postojanja ovakve mreže škola očigledno da ona postoji i da opština Bečej, poredeći se sa mnogim drugim opštinama u Vojvodini, sa ovom postojećom mrežom zadovoljava nivo koji se traži i verujem da će to za sada ostati na tom nivou u cilju visokog nivoa kvaliteta i dostupnosti obrazovanja svim građanima opštine Bečej, a i šire“.\nUčenički dom u „Komarcu“?\nNa konferenciji za novinare postavljeno je i pitanje u vezi prostornog kapaciteta Ekonomsko-trgovinske škole, a za rešavanje ovog problema postoji više ideja.\n„Opština Bečej je izdvojila određena sredstva da se renoviraju prostorije u suterenu zgrade Gimnazije u čemu je finansijski učestvovala i Ekonomsko-trgovinska škola, kako bi učenici iz ove škole mogli da koriste te prostorije. Mislim da za sada to zadovoljava potrebe Ekonomske škole. Zajednički sa Ekonomskom školom ćemo tražiti novac za rekonstrukciju objekta koji se nalazi u dvorištu te škole i kada se on privede u potpunosti funkciji, verujem da će to u ovom momentu biti zadovoljavajuće. Ekonomsko-trgovinska škola ima projekat od pre nekoliko godina čija je vrednost oko 50 miliona dinara, za izgradnju novog objekta, ali nisam siguran, ako se uzme u obzir da je relativno pitanje broja učenika, broja dece, da je to najbolje rešenje, ulagati u zgrade i objekte i da li je isplativo i ekonomski održivo. Za sada u postojećim uslovima nastava se odvija nesmetano. Pored toga, u Bečeju imamo nekoliko srednjih škola, i slobodno možemo da kažemo da Bečej na neki način predstavlja regionalni centar, jer imamo značajan broj srednjoškolaca koji putuju iz susednih opština u Bečej i upravo je to jedan od razloga bio da pričamo sa Ekonomskom školom na temu učeničkog doma u objektu Gerontološkog centra, u tzv. Komarcu, o čemu smo sa predstavnicima Gerontološkog centra takođe razgovarali i sa njihove strane postoji volja da se ide u tom pravcu. Ali moramo imati u vidu činjenicu da su prizemlje i podrum u vlasništvu Udruženja penzionera, i to je ono što nam ne daje da lako prevaziđemo tu situaciju. Obavili smo razgovore i sa predstavnicima tog udruženja i nadam se da ćemo doći do adekvatnog rešenja. Smatramo da bi dom učenika srednjih škola zaista bio dobro i kvalitetno rešenje za opštinu Bečej i trudićemo se, i sa predstavnicima pokrajinskog sekretarijata, da učinimo sve što je neophodno da bi tu zgradu stavili u funkciju za ove namene“, rekao je Radojević.\nMore in this category: « Mađarska diže ogradu na granici sa Srbijom: Nova „gvozdena zavesa“ u Evropi Na 37. sednici Skupštine opštine: Još jedan rebalans budžeta bez rasprave\t»


Petar Komnenić na ulasku u Sud, Foto: Savo Prelević\nOsnovni sud u Podgorici kaznio je danas novinara nedjeljnika Monitor i dopisnika Radija Slobodna Evropa Petra Komnenića sa 2.000 eura po tužbi Safeta Kalića iz Rožaja.\nKalić je tužio Komnenića zbog navoda objavljenih u Monitoru da je "glavni narko bos" u Srbiji i Crnoj Gori, da su na njegovoj svadbi bili pripadnici Zemunskog klana, kao i da je privodjen zbog hapšenja grupe optužene za likvidaciju jedne osobe.\nSudija Dijana Radulović je u presudi navela da je Komnenić u tekstu iz oktobra 2009. "iznio neistinite tvrdnje koje mogu da štete ugledu" tužioca.\nKomnenić se u svom tekstu pozvao na izvještaj Agencije za nacionalnu bezbjednost Crne Gore (ANB) koji je svojevremeno predstavljen članovima skupštinskog Odbora za bezbjednost i odbranu, a čiji su dijelovi procurili u medije.\nPrema pisanju medija, Kalić je u tom izvješaju opisan kao bezbjednosno interesantna osoba koja svoje kriminalne aktivnosti ostvaruje uglavnom van Crne Gore.\nNavode iz tog izvjetšaja ANB nije demantovala, a njen direktor Duško Marković je na sudjenju odbio da komentariše sadržinu tog dokumenta, pozivajući se na Zakon o tajnosti podataka.\nKomnenić je najavio da će se žaliti na presudu koju je nazvao "sramnom", jer "zabranjuje istraživačko novinarstvo u Crnoj Gori".\n"Sud je zabranio iznošenje vrijednosnih sudova, citiranje sagovornika javnih djelatnika, pa čak i stavove i mišljenja nadležnih organa ove i drugih država", rekao je Komnenić.\nNova u nizu presuda protiv medija\nKomnenić je početkom oktobra presudom istog suda kažnjen je sa 3.000 eura na osnovu tužbe za klevetu bivšeg predsjednika Višeg suda Ivice Stankovića.\nU novinskom tekstu, objavljenom prije dvije godine, Komnenić je napisao, pozivajući se na policijske izvore, da je Stanković 2005. godine bio pod tajnim nadzorom.\nKomnenić je ponovo kažnjen, iako su i iz vlasti i iz nevladinih organizacija nakon presude u oktobru ukazali na to da je ta presuda još jedan u nizu sudskih pritisaka na novinare u Crnoj Gori.\nZbog teksta u Monitoru ranije je kažnjen i književnik Andrej Nikolaidis, nakon što je Vrhovni sud u septembru potvrdio presudu Višeg suda po kojoj su nedjeljnik "Monitor" i Nikolaidis osuđeni povodom teksta u kojem je komentarisano političko djelovanje Kusturice.\nPosljednje presude protiv medija u kojima su osuđeni otvoreni kritičari vlasti govori da svi kritičari režima mogu očekivati ubuduće slične presude, rekao je za naš radio advokat Radomir Prelević:


Био је песник страсти и поноса\nBio je pesnik strasti i ponosa\n13 aprila 2017\nPOSLE uvodnog dela, održanog u Trebinju, danas u Institutu za književnost i umetnost počinje trodnevni naučni skup „Poetika Milutina Bojića“ uz učešće 35 renomiranih proučavalaca srpske književnosti i istorije.\nPovod je 125 godina od rođenja i 100 godina od smrti Milutina Bojića, kome će biti posvećena i izložba rukopisa iz njegove zaostavštine, a biće predstavljeno i fototipsko izdanje „Pesama bola i ponosa“, koje su objavljene samo nekoliko meseci pre pesnikove smrti u Solunu.\n– Naučni skup je posvećen Bojićevom pesničkom i dramskom delu, koje do sada nije sasvim dovoljno proučeno. Za sve je nas on pesnik „Plave grobnice“, ali učesnici skupa će pokazati i da je reč o mnogo svestranijoj umetničkoj i društveno važnoj ličnosti. Razvijajući i menjajući se ubrzano od pesnika strasti do pesnika „Plave grobnice“, Bojić je danas nesumnjivo najosobenija i najznačajnija pojava srpske moderne, pesnik kome rat nije dopustio da se razvije, već ga je prekinuo u punom zamahu – ističu urednici skupa dr Jovan Delić i dr Svetlana Šeatović.


Ekonomija - datum: 2019-04-14 KOMPANIJA ĐUKANOVIĆEVOG PRIJATELJA USPJEŠNO POSLOVALA U PROŠLOJ GODINI\nStanko Subotić (arhiva) Cane od uvoza vina prihodovao 3,2 miliona eura Đukanovićev prijatelj je sa partnerima uložio veliki novac u posao uvoza vina. Evidentirana su obrtna sredstava u vrijednosti od 3,9 miliona eura. Kompanija „Dulw D Trade” je prijavila i nepraspoređenu dobit od ukupno 3.037.198 eura, koja je akumulirana godinama\nKompanija „Dulw D Trade”, iza koje stoji Stanko Subotić Cane, ostvarila je u prošloj godini poslovni prihod od 3,2 miliona eura. To se može vidjeti u poslednjem finansijskom izvještaju te firme za 2018. godinu. Radi se o kompaniji koja se bavi uvozom skupih francuskih vina „Louis Max” za Crnu Goru. U bilansu uspjeha piše da je nakon obračunatih poslovnih rashoda i poreza na dan 31. decembar 2018. godine „Dulw D Trade” ostvarila neto rezultat ili profit od 264.000 eura. Sa druge strane, u bilansu stanja se može vidjeti da je Đukanovićev prijatelj sa partnerima uložio veliki novac u posao uvoza vina. Naime, evidentirana su obrtna sredstava u vrijednosti od 3,9 miliona eura, a kompanija je prijavila i nepraspoređenu dobit od ukupno 3.037.198 eura, koja je akumulirana godinama. Firma „Dulw D Trade” ima i dugoročne obaveze u vidu dugoročnih kredita vrijednosti 1.845.266 eura. Tu su i kratkoročne obaveze od 896.167 eura.\nFirmu „Dulw D Trade”, prema podacima iz Centralnog registra privrednih subjekata (CRPS), osnovala je Emerging Markets Investments APS iz Danske, ili skraćeno EMI. Nju kontroliše Stanko Subotić, za kojeg piše da je nastanjen u Ženevi. Emerging Markets Investments APS sada je vlasnik 80 odsto kapitala „Dulw D Trade”, dok 20 odsto pripada Gordani Milošević.\n- Osim vina Louis Max radimo i distribuciju alkoholnih pića Pernod Rikard - saopšteno je za "Dan" iz kompanije „Dulw D Trade”. „Dan” je ranije objavio da je Canetova kompanija od Ministarstva poljoprivrede Crne Gore predstavljena javno kao distributer inostranih vina. Zvanično, po podacima iz registra privrednih subjekata, djelatnost te firme je „nespecijalizovana trgovina na veliko”. Na jednom od ranijih internacionalnih salona vina „Monte vino Podgorica” učestvovala je i „Dulw D Trade”. Salon je otvorio pomoćnik ministra poljoprivrede i ruralnog razvoja Blagota Radulović, koji je pominjan u aferi prodaje imovine FK Mogren, čiji je akter bio i Darko Šarić, kome se sudi u Srbiji zbog šverca narkotika. Tako je Subotićevom biznisu, preko organizovanja salona vina, ranijih godina podršku davalo i Ministarstvo poljoprivrede.\nOsim podrške države, Subotićevu komnpaniju kreditno je pomagala godinama i Prva banka, u kojoj je pojedinačno najveći akcionar Aco Đukanović, brat predsjednika države Mila Đukanovića.\nPrva banka je do aprila prošle godine odobrila, po povoljnim uslovima, najmanje pet kredita firmi „Dulw D Trade”. Radi se o kreditima ukupne vrijednosti oko 4,1 milion eura, koji su odobreni u periodu od novembra 2014. godine do sredine marta 2018. godine.\nPoslednji tada u nizu je bio kredit od 400.000 eura koji je Prva banka dala firmi Subotića oko mjesec dana prije predsjedničkih izbora u Crnoj Gori, koje je u prvom krugu dobio Đukanović.


Komete su dovele do globalne katastrofe pre 13 000 godina -- Tajna povijest -- Sott.net\nPon, 24 Tra 2017 00:06 UTC\nAnaliza simbola uklesanih na kamenim stubovima neolitskog arheološkog lokaliteta Gobekli Tepe, u jugoistočnoj Anadoliji u Turskoj, potvrdila je da su fragmenti roja kometa pali na Zemlju oko 10.950 godina pre nove ere.Taj događaj zbrisao je neke vrste sa lica zemlje, među kojima su i mamuti, i pokrenuo jedno razdoblje koje su naučnici označili kao "mini ledeno doba". Ono je trajalo oko 1.000 godina i uticalo na čitav tok daljeg razvoja ljudske istorije, tvrde istraživači.\nPrikazi na stubovima ukazuju na kataklizmični događaj, a crteži ljudi bez glava na katastrofu koja je odnela mnogo života, navode stručnjaci sa Univerziteta u Edinburgu.\nKomentar: Pre 13 000 godina komete su napravile ogromnu globalnu katastrofu, ali one su padale još puno puta nakon toga sa razarajućim posledicama po čovečanstvo. Više o tim događajima pročitajte u našim sledećim člancima:


Prizren (Foto: Radio Astra)\nU starom delu prizrenske čaršije, okrnjen i sakriven iza višespratnica, mahom sagrađenih nakon rata, odoleva Šemsidin Ahmed-begov hamam iz 1498. godine, tik uz samu Sahat-kulu Ešref-paše, koju je on sagradio u XIX veku.\nOvaj hamam, manji u odnosu na čuveni Gazi Mehmed-pašin, odoljevao je zubu vremena i nije poznato kada je izgubio svoju prvobitnu funkciju. Ipak, lokalno stanovništvo, će vam reći da su 1972. godine, na njemu počeli restauratorski i konzervatorski radovi. Nekoliko godina kasnije, odnosno krajem 1975. godine, ovaj objekat iz osmanlijske kulturne baštine, od tadašnjih vlasti dobija novu namenu, pretvoren je u Arheološki muzej od regionalnog značaja.\nOd samog početka, u muzeju je radio arheolog Luan Koćbaši, specijalista za kasnu antiku i rani Srednji vek.\n„Naš muzej ima veoma bogatu zbirku sa oko hiljadu eksponata, a koje se ne mogu svi videti, jer objekat je u fazi renoviranja. Tu su eksponati, predmeti koji potiču sa arheoloških lokaliteta prizrenskog regiona i hronološki gledano radi se o predmetima koji su pronađeni na lokalitetima iz praistorije, odnosno neolita, eneolita, bronzanog, gvozdenog doba, rimskog doba, ranog i kasnog srednjeg veka. Skoro je svaki period zastupljen, a poznato je da je sam grad Prizren, drevni i da je star više od dva milenijuma“, kaže Koćbaši.\nLokacija muzeja, odgovara zahtevima, iako opštinske vlasti, posebno uprava urbanizma, nisu vodili računa oko dozvola za izgradnju kuća, pa je samo mesto zasenjeno i nije ga baš lako naći.\n„Na konzervaciji i restauraciji muzeja se radilo pre više od 40 godina, preko zavoda za zaštitu spomenika Prizrena. Očekujemo dalja ulaganja od strane nadležnih institucija“, dodaje arheolog Koćbaši.\nSpecifičnost ovog hamama, pretvorenog u muzej je to da je u sklopu hamama sagrađena Sahat kula. Objekti koji nemaju nikakva funkcionalnu vezu, tako da ova isprepletenosti je jedinstvena u gradu na Bistrici. Sa arhitektonskog aspekta, muzej ima ogromnu vrednost jer je jedinstvena zgrada sa dve tipologije, u kojoj su smešteni eksponati od velikog istorijskog i naučnog značaja.


Sjajna poseta WBSC i uspesni sastanci\nUspešna poseta Lozani\nNa poziv Svetske bejzbol i softbol konfederacije, predstavnici saveza Bugarske, Rumunije i Srbije, boravili su u Lozani. WBSC je snosila sve troskove za delegate pomenutih zemalja, od avio karata, do smestaja.\nPredsednk WBSC Rikardo Frakari sa svojim saradnicima odvojio je maksimalno vreme kako bi o raznim temama pricao sa predstavnicima regije Balkana, a organizovao je i sjajnu veceru.\nWBSC je pre dve godine podrzao Triple ball turnir, a ove godine podrska se ocekuje i od ESF i CEB. Ono sto veoma raduje jeste da WBSC daje veliku podrsku promociji softbola i u Evropi. Predali smo Konkurs prema Olimpijskoj solidarnosti i nadamo se da posto prvi put nas savez konkurise za ovaj program, da cemo biti i medju izabranima. U planu je bilo da se doskoluje nekoliko nasih trenera, ali najverovatnije cemo uspeti da svi nasi licencirani treneri mogu da da ucestvuju na ovoj desetodnevnoj klinici. Za sve ce biti obezbedjen smestaj i ishrana, a ocekujemo i ime stranog trenera, koji ce voditi kliniku u Srbiji.\nUskoro je u planu i otvaranje Konkursa Olimpijske solidarnosti, za infrastrukturu, gde cemo u dogovoru sa klubovima koji imaju prostor za teren, zajedno nastupiti sa projektom, oko dobijanja sredstava za ulaganje u teren.\nA cekamo instrukcije od WBSC oko projekta sa USSSA, gde je plan da po nekoliko softbolasica iz svih evropskih zemalja ucestvuje na seminarima i prakticnim treninzima, koje ce u kampovima u cetiri evropska grada voditi poznati softbol treneri. Kada dobijemo sva dokumenta, otici ce i pozivi svim klubovima da predloze imena softbolasica.


Završen humanitarni turnir u basketu na Bagljašu - RTV Santos\nZavršen humanitarni turnir u basketu na Bagljašu\nPored sjajne organizacije, želje i borbe do poslednje sekunde, sinoć je na Bagljašu završen humanitarni turnir u basketu, posvećen deci sa Kosova i Metohije. Odziv publike je bio odličan kao i prethodna dva dana trajanja turnira. Prve utakmice su počele od 18h, mečevima polufinala između ekipa Menjačnica Spin – Nisovi bušači, odnosno Bagljaš 3×3 Mahadeva – Julci. Sve četiri ekipe su pokazale da su se zasluženo našle u polufinalu ovog turnira. Kroz grupnu fazu, ekipa Nisovi bušači su pokazali da su najveći favoriti za osvajanje ovog turnira, što su i pokazali odlaskom u finale.\nDomaća ekipa, koja je imala najveću naklonjenost publike Bagljaš 3×3 Mahadeva, uz sjajnu igru i možda manjih pogrešnih sudijskih procena, nije uspela da uđe u finale, jer ih je ekipa Julci savladala sa pola koša razlike i obezbedila sebi još jedan meč i to finalni. Od 19h je počela utakmica za treće mesto između Menjačnice Spin i Bagljaš 3×3 Mahadeva. Ekipa Menjačnice Spin, osvojila je treće mesto, iako su u jednom trenutku gubili sa 16-8, uspeli su da utakmicu preokrenu u svoju korist. U utakmici za prvo mesto, nije bilo većeg iznenađenja, iako su Julci zasluženo stigli do finala, Nisovi bušači su opravdali ulogu favorita ovog turnira i osvojili zlatnu medalju.\nTurnir je bio pre svega humanitarnog karaktera, tako da i ekipe koje nisu ovog puta uzele medalju, mogu da se smatraju pobednicima. Po rečima organizatora, već se planira kako će izgledati ovaj turnir sledeće godine.\nPrethodnoEvo kako da aktivirate i koristite jednu od najkorisnijih opcija na iPhoneu za koju mnogi ne znaju da postoji\nSledećePojačan signal mobilnih operatera u gradu\nZvanično otvoren humanitarni turnir u basketu na Bagljašu\n25. avgusta 2018.\t12:30


LG OLED TELEVIZORI I ZVANIČNO NEMAJU NEGATIVAN UTICAJ NA ZDRAVLJE OČIJU – LG OLED club\nHomeVESTILGLG OLED TELEVIZORI I ZVANIČNO NEMAJU NEGATIVAN UTICAJ NA ZDRAVLJE OČIJU\n0 19. 07. 2019.\nLG OLED TV paneli zabeležili su izvanredne rezultate prilikom testiranja, a prestižna sertifikaciona institucija navela je da sadrže 34% plavog svetla, što je duplo manje od propisanog praga\nOno što smo već znali sada je i zvanično potvrđeno: gledanje LG OLED televizora bezbedno je za vaše oči bez obzira na to da li ste celu noć proveli uz novu sezonu omiljene serije. Nezavisni stručnjaci iz TÜV Rheinland instituta su posle brojnih testiranja kompaniji LG Electronics (LG) dodelili „Eye Comfort Display” sertifikat za velike OLED TV panele. Sertifikacioni test, koji meri „udobnost gledanja”, izvodi se u skladu sa standardom ISO 9241-307 i fokusira se na tri glavna problema: treperenje slike, sadržaj plavog svetla, kao i prikaz visokog kvaliteta.\nIz instituta su rekli da su veliki OLED TV paneli prošli testove za treperenje, dok su dalja ispitivanja otkrila da su paneli gotovo bez treperenja. Takođe, navedeno je da OLED televizori sadrže 34% plavog svetla, što je duplo manje od propisanog praga.\n„TÜV Rheinland sertifikacija označava da su OLED TV paneli kompanije LG Display sada međunarodno priznati kao displeji koji nemaju negativan uticaj na zdravlje očiju. Očekujemo da potrošači sada mogu da izaberu svoje OLED televizore sa više samopouzdanja”, rekao je Čang-Ho Oh, izvršni potpredsednik kompanije LG i šef TV Business odeljenja kompanije LG Display. „Prema istraživanjima, LCD paneli od 65 inča proizvode 64 odsto plavog svetla, dok OLED paneli proizvode upola manje”.\nPrekomerni nivoi plavog svetla dugo su bili povezivani sa zdravstvenim problemima kao što su oštećenje očiju, gubitak vida i nesanica, tako da je bilo važno uraditi istraživanje koje će korisnicima dokazati da konačno mogu da uživaju u svojim omiljenim sadržajima.\nTÜV Rheinland Group je jedno od vodećih svetskih sertifikacionih tela osnovano 1872. godine sa sedištem u Kelnu, a usmereno je na pružanje tehničkih usluga.\nČang-Ho OhEye Comfort DisplayLG DisplayOLED TVTÜV Rheinland


Drljević: Očekujem da nakon izbora za EP Zapadni Balkan bude u fokusu - CdM\nDrljević: Očekujem da nakon izbora za EP Zapadni Balkan bude u fokusu\nIzvještaj o napretku Crne Gore za 2019. godinu koji će biti predstavljen krajem maja u Briselu trebalo bi da da jasne smjernice kada su posrijedi aktivnosti naše zemlje na putu ka Evropskoj Uniji, kaže u razgovoru za Novu M glavni pregovarač sa EU Aleksandar Drljević.\nUoči izbora za Evropski parlament koji ce biti održani 29. maja, Drljević očekuje da će pobijediti proevropske snage, te da će i dalje u fokusu biti proširenje.\nOn ne sumnja da će Brisel konstatovati napredak u pojedinim oblastima.\n„Očekujem da i u ovom izvještaju o napretku kao što je bilo i u radnom dokumentu, odnosno no paper koji je Evropska komisija objavila u novembru mjesecu prošle godine budu prepoznate one oblasti gdje smo ostvarili napredak i isto tako da se ukaže na one oblasti gdje moramo dodatno da posvetimo pažnju u narednom periodu“, dodaje Drljević.\nOn kaže da je ova godina prekretnica za Evropsku Uniju. Pored izlaska Velike Britanije iz porodice evropskih država, predstoje i izbori za Evropski parlament. Očekivanja Drljevića su ipak da će pobijediti proevropske snage.\n„Očekujem da novi sastav Evropske komisije i parlamenta nastavi ono što je započela u prethodnom sazivu i parlament i komisija, a to je i da su Zapadni Balkan i države ovog regiona veoma u fokusu pažnje svih država članica Evropske komsije . Strategija EU proširenja na ZB i zaključc samita iz Sofije na neki način su jasno stavili do znanja kakve su namjere i Evropske unije i država članica i moje iskreno očekivanje da će to biti i u narednom periodu kada je nova komisija u pitanju”, navodi on.\nPrema njegovim riječima, veliko ohrabrenje za zemlje Zapadnog Balkana je i jedna od poruka sa nedavnog samita u Berlinu – da će Francuska i Njemačka biti intezivnije uključene u proces proširenja.\n„Zaključci sa Samita u Berlinu opet potvrđuju da smo mi i dalje u njihovom fokusu, da oni i dalje žele da doprinesu stabilizaciji ovog dijela Evrope i čitavog Zapadnog Balkana. I u prethodnom periodu su kroz tehničku pomoć, kroz konkretnu finansijsku podršku pomagale reformske procese i u Crnoj Gori i u ostalim državama Zapadnog Balkana”, dodaje on.\nNa pitanje da li je spremnost Francuske i Njemačke signal briselskoj administraciji da se proces proširenja mora nastaviti, Drljević odgovara potvrdno.\n“Mislim da je to na neki način sasvim bilo jasno i kroz strategiju proširenja EU na Zapadni Balkan gdje je strategija ipak pripremljena u zajedničkom djelovanju svih država članica i sve su se one ipak saglasile oko toga da je politika proširenja EU na Zapadni Balkan prioritet njihov”, cijeni on.\nUpitan možemo li biti zadovoljni postignutim rezultati na putu ka Evropskoj Uniji, Drljević podsjeća da je Crna Gora za samo 13 godina uspjela da sprovede brojne reforme.\n“Uspjeli smo da uspostavimo brojne institucije, da u značajnom stepenu izgradimo administrativne kapacitete u Crnoj Gori i naravno da mislim da možemo da budemo zadovoljni sa onim što je urađeno i da nam to daje samo dodatno ohrabrenje i smjernice da treba dodatno da nastavimo da unapređujemo nas sistem za dobrobit građana ove države. Kada je posrijedi pregovarački proces, Crna Gora i te kako može biti zadovoljna budući da smo otvorili skoro sva poglavlja i sproveli brojne reforme”, zaključio je Drljević.\nTagsAleksandar Drljević Evropska unija EU Evropski parlament politika Zapadni Balkan


Belgrade Design Week 2009 - 25 – 31. maj\nUrban BUG :: Magazin :: Art Area :: Belgrade Design Week 2009 - 25 – 31. maj\nBelgrade Design Week 2009 održaće se u Beogradu od 25. do 31. maja 2009. godine. Međunarodni festival kreativne industrije i savremenog biznisa, transformisaće Beograd u aktivnu platformu za razvoj novih kreativnih ideja u zemlji i regionu i predstavljanje svetske i lokalne dizajn scene. Na Belgrade Design Week 2009 konferencijama učestvovaće Džon Rašvort, Toni Čembers, urednik magazina “Volpejper”, Branko Lukić iz “Nonodžekta” i mnogi drugi.\nOd svog osnivanja 2006. godine, Belgrade Design Week okuplja ključne ljude iz oblasti brendinga, arhitekture, dizajna, medija, izdavaštva i obrazovanja, edukuje i otvara prostor za susret globalnog standarda i regionalnog biznisa.\nNajuzbudljivija konferencija kreativne industrije, u okviru Belgrade Design Week-a 2009, održaće se u periodu od 28. do 30. maja. Tema ovogodišnje konferencije je Speed2 (Brzina2). Kao svedoke stalnog tehnološkog napretka, nova era komunikacija, dostupnost i razmena informacija inspiriše nas i uzrokuje promene u svakom segmentu našeg života. Konferencija Speed2 istraživaće uticaj i posledice ovih promena u sferi advertajzinga, brendinga, dizajna, komunikacija, arhitekture, psihologije, sociologije i masovnih medija. Za lokaciju održavanja konferencije BDW tim uvek bira arhitektonska zdanja od istorijskog i društvenog značaja - najveće svetske umove na konferenciji Speed2 slušaćemo i gledati u prostoru RK Beograd u Knez Mihajlovoj.\nSvojevrstan pregled srpske i regionalne kreativnosti, prateći program Beograd2, kroz izložbe, radionice, predavanja na desetinama lokacija širom grada, četvrtu godinu za redom pretvoriće Beograd u inspirativno mesto za predstavljanje najnovijih trendova na polju dizajna, arhitekture, brendinga, komunikacija.\nOd ove godine Belgrade Design Week se vođen menadžmentom ubrzano razvija od 7 dana postojanja u godini ka centralnom portalu kao profesionalnom mediju stvaralaštva u regionu jugoistočne Evrope, sa novim sadržajima); BDW Web (svetski veb portal dizajna), Dizajn PARK (svetska izložba dizajna u produkciji BDW tima), BDW Garden (stručne konferencije, izložbe, okrugli stolovi, konkursi i radionice).\nU težnji da podstakne razvoj i promoviše lokalnu i regionalnu kreativnost, dosledan ideji o neophodnosti partnerske saradnje, BDW se ove godine udružuje sa Programom razvoja konkurentnosti USAID-a I pokreće važan konkurs za realizaciju dizajniranog eko nameštaja u Srbiji. Takmičenje će promovisati novu proizvodnju, koja će povećati prodaju i broj radnih mesta, povezati srpski dizajn sa međunarodnim tržištem i promovisati Srbiju kao izvor inovativnog dizajna.\nTakmičenje će početi 20.januara, a radove će ocenjivati poznati stručnjaci Iz oblasti dizajna i dodeliće nagradu za najbolji dizajn, studentsku nagradu za najbolji dizajn i nagradu za najbolju upotrebu materijala. Konkurs je namenjen studentima, ali i onima koji su već aktivni stvaraoci u domaćem kreativnom sektoru. Najbolje inovativne ideje, po oceni prestižnog medjunarodnog žirija, biće nagrađene izradom prototipova.\n“Srpski dizajneri imaju u sebi izuzetnu kreativnost i talenat, koje mogu da ponude svetu, tako da želimo ds pomognemo Srbiji da prevaziđe ekonomsku tranziciju i plasira kvalitetne srpske proizvode u celom svetu”, izjavio je na konferenciji Majkl Harvi, direktor misije USAID-a u Srbiji.\nViše informacija na www.belgradedesignweek.com


POLICIJA ŠAMARALA PRIVEDENOG: Zaštitnik građana pokrenuo postupak | Ekspres.net\nPOLICIJA ŠAMARALA PRIVEDENOG: Zaštitnik građana pokrenuo postupak\nZaštitnik građana je saopštio da je pokrenuo postupak kontrole i pravilnosti rada Ministarstva unutrašnjih poslova, na osnovu saznanja dobijenih iz sredstava javnog informisanja i video snimaka na kojima se vidi kako policajac šamara osobu koja se nalazi na zadnjem sedištu automobila.\nU saopštenju koje potpisuje dr Nataša Tanjević, zamenica Zaštitnika građana, se navodi da je potrebno da Ministarstvo u roku od 15 dana toj instituciji dostavi detaljne informacije o pomenutom događaju, a posebno informaciju koji policijski službenik je učestvovao u ovom događaju i iz koje policijske stanice.\nOd MUP se takođe traži i da dostavi svu dokumentaciju o ovom događaju, uključujući izveštaj o primeni policijskih ovlašćenja, kao i lekarski izveštaj nakon lekarskog pregleda.\nTakođe, navodi se u saopštenju, pošto je Sektor za unutrašnju kontrolu MUP obavešten o događaju, Zaštitnik građana moli taj Sektor da o preduzetim radnjama i ishodu postupka obavesti tu instituciju.\nTags muppolicijasamarzastitnik gradjana\nSHADOW WEB STAO NA REP FALSIFIKATORIMA: Beograđanin uhapšen zbog prodaje aparata za pravljenje lažnih platnih kartica VRŠČANIN FEJSBUK PREVAROM PRISVOJIO 1,8 MILIONA DINARA: Hakovao naloge, pa tražio novac od žrtava i da slikaju platne kartice UHAPŠEN LAŽNI REPUBLIČKI INSPEKTOR ZBOG IZNUDE VLASNICE DOMA ZA STARIJE: Da li ga prepoznajete, ako da pozovite policiju SMOTANI PLJAČKAŠ Sapleo se u krađi, “pao” u drugoj banci


Razmena teritorija nije tema dijaloga Beograda i Prištine – OnlineVesti\nRazmena teritorija nije tema dijaloga Beograda i Prištine\nby admin August 29, 2020, 4:53 am 1.9k Views\nRazmena teritorija nije tema dijaloga Beograda i Prištine, naveo je specijalni predstavnik EU za dijalog Miroslav Lajčak u pismu koje je danas objavio Regionalni ženski lobi jugoistočne Evrope na čijem je čelu bivši glavni pregovarač Prištine Edita Tahiri.\nLajčak je istakao da ono što EU traži jeste sporazum koji će doprineti regionalnoj stabilnosti, normalizovati odnose Beograda i Prištine i “pomoći im da napreduju na evropskom putu”, prenosi Gazeta ekspres.\n“Moj tim i ja ćemo nastaviti da integrišemo rodnu dimenziju u naše napore da pomognemo Beogradu i Prištini da postignu opšti i pravno obavezujuci dogovor koji reguliše sva otvorena pitanja između njih”, naveo je Lajčak u pismu.\nDodao je da je više puta napomenuo da razmena teritorija nije na dnevnom redu za diskusiju.\nStefanović na izložbi “Zakonom zaštićene stare i retke knjige”\nTorijevci strahuju da bi lični i politički problemi Džonsona mogli da dovedu do OSTAVKE


- To je unutrašnje pitanje Republike Turske, i mi u njega ne možemo da se mešamo. Za nas je važno da Aja Sofija ostane ista onakva kao što je sada, kao deo svetske kulturne baštine na listi Uneska, i da joj svi koji dođu u Tursku - turisti ili bilo ko drugi - imaju otvoren pristup - rekao je Peskov novinarima.\n- Čuli smo izjave svojih kolega i turskog predsednika (Redžepa Tajipa Erdoana) u kojima oni obaveštavaju da će Aja Sofija pre svega biti sačuvana i da će pristup njoj biti otvoren, i zadovljni smo time - kazao je zvaničnik Kremlja, ističući da Aja Sofija ima dubok sakralni značaj za sve pravoslavne hrišćane.\nAja Sofija je izgrađena u doba Vizantije i 916 godina je bila hrišćanska pravoslavna crkva. osle pada Carigrada u ruke Osmanlija 1453. godine, pretvorena je u džamiju, da bi po osnivanju Turske Republike, odlukom sekularne vlade Kemal-paše Ataturka 1934. godine postala muzej.\nKako podseća TASS, Državni savet Turske poništio je odredbu kojom je Aja Sofiji svojevremeno dodeljen status muzeja, a Erdogan je potpisao uredbu kojom se muslimanima dozvoljava da se mole u tom zdanju, koje sada ima status džamije.


“StartLabs” – Investicioni fond koji investira u tehnološke startape Zapadnog Balkana – AUREA\n"StartLabs" - Investicioni fond koji investira u tehnološke startape Zapadnog Balkana\nPrvi privatni investicioni fond u regionu, “StartLabs”, koji investira u kompanije u početnoj fazi razvoja, pokrenuo je krajem 2014. godine novi fond koji će investirati u osam do 10 IT kompanija u narednih 12 meseci.\n“StarLabs” investira u firme u ranoj fazi razvoja do 50.000 USD, a u okviru novog fonda, najuspešnije kompanije iz “StartLabs” portfolija će imati mogućnost da dobiju i propratne investicije do pola miliona dolara.\nCilj “StartLabs”-a je da napravi most koji će povezati talentovane stručnjake iz Jugoistočne Evrope sa znanjem i investicionim tržištem u Silicijumskoj dolini. Osnovali su ga Voja Lalić, preduzetnik koji već 20 godina živi u San Francisku i partner u Beogradu, Nebojša Lazić.\nProgram koji se odvija u San Francisku i Beogradu je jedinstvena prilika za lokalne preduzetnike da se pridruže globalnoj startap zajednici, nauče kako da posluju prema Lean startap principima i zadobiju početno ubrzanje za rast svoje kompanije.\n“StartLabs” se fokusira na IT proizvode i kompanije koje posluju globalno i on-line, što uključuje širok dijapazon B2B, B2C, C2C i SaaS startapa.\nOsim investicija, startapi dobijaju i mentorski program, i potpunu podršku mentora u razvoju koji ih slede do momenta dok se ne razviju dovoljno da mogu samostalno da posluju na globalnom tržištu (Go-To-Market program). U proteklih godinu i po dana, koliko postoji, “StartLabs” je investirao u 5 startapa iz regiona jugoistočne Evrope (3 iz Srbije i po jednu iz Hrvatske i Slovenije) koji su sada u njihovom portfoliju, uključujući i nedavno ostvarenu prvu investiciju finansiranu iz novoosnovanog fonda. Sve kompanije u koje je “StartLabs” investirao dobile su narednu rundu investicija u roku od godinu dana, što se pokazalo kao uspešan model ulaganja.\nPoslovni model po kome “StartLabs” posluje je jedinstven i inovativan u lokalnom okruženju, a cilj je da podrži mlade perspektivne kompanije i “dobre ideje” tako što im osim investicija, omogućava mentorski program i pomaže im da se brže usavršavaju za globalno tržište.\n“StartLabs” stvara most između San Franciska, gde je nastala filozofija uspešnog preduzetništva i Balkana, gde postoji veliki potencijal i talentovani preduzetnici.\nOsim toga, radi na podsticanju preduzetničke kulture poslovanja, koja se zasniva na saradnji, poverenju i međusobnom unapređivanju poslovnih partnera.\nU Srbiji je ovo jedinstvena organizacija. Do sada je novac fondova koji ulažu u startape dolazio uglavnom iz EU fondova, a “Startlabs” je prvi privatan fond, koji investira do 50.000 USD čime stiče udeo u kompaniji do 15%.\nU nameri da nastavi da investira u startape iz Jugoistočnog dela Evrope, “StartLabs” će nastaviti da unapređuje i svoj jedinstveni Go-To-Market program kreiran za kompanije u svom portfoliju. Naime, osim investicija startapi dobijaju i mentorski program, i potpunu podršku mentora u razvoju koji ih slede do momenta dok se ne razviju dovoljno da mogu samostalno da posluju na globalnom tržištu. Program se sastoji od 3 meseca u Beogradu i 3 meseca u San Francisku, i kreiran je u skladu sa potrebama svakog startapa posebno.\nZnanje o poslovanju i izlasku na globalno tržište (Go-To-Market strategy) u “StartLabsu” žele da predstave i široj publici na meetup-ovima koje organizuju i da ga prenesu na mlade IT preduzetnike.\nNajčešći problemi sa kojima se susreće IT preduzetnik prilikom pokretanja firme je da domaća administracija ne razume potrebe ove oblasti, i primenjuje principe koji važe za firme koje već posluju što često usporava i ograničava mlade preduzetnike. Startapi u okviru progama “StartLabs” nemaju birokratske prepreke, jer je ovaj akcelerator usvojio dobre prakse iz Kalifornije.\n“StartLabs” omogućava rad sa mentorima iz San Franciska, Londona i Berlina koji su investitori ili vlasnici uspešnih firmi, imaju široko iskustvo u vođenju poslovanja i mnogobrojne investicije iza sebe.\nNovi fond “StartLabs”-a okuplja američke i lokalne investitore gde lokalni investitori uče i stiču iskustvo kako se pristupa odnosu prema startapu, kako funkcionišu te investicije, kako od ideje napraviti dobar proizvod i kako se to isplati na duge staze.\nNovi partner koji se priključio “StartLabs”-u u novom fondu je Dejvid Šoh, član upravnog odbora u “Orionu” i direktor Srpske asocijacije privatnog kapitala.\nPodrška startap zajednice u Srbiji i na Balkanu, koju daje “StartLabs” doprinosi opštem unapređenju ekonomsko-privrednog okruženja, gde se kao rezultat ovakvog poslovanja otvaraju nova radna mesta za mlade talentovane stručnjake.\n“StartLabs” ulaže do 50.000 USD u perspektivne IT startap kompanije iz regiona i Jugoistočne Evrope i pomaže im da oblikuju svoje poslovanje u biznis sa perspektivom brzog napredovanja, čime se podstiče preduzetnički duh. U 2014. godini “StartLabs” se susreo sa 190 startapa, što potvrđuje da u Srbiji ima ideja, ali nedostaje znanje da se one u ranoj fazi razvoja pretoče u proizvod koji je potrošač spreman da plati.\nU “StartLabsu” ne postoji konkurs gde u jednom danu naprave izbor, već je program otvoren tokom cele godine, a sve kompanije koje bi želele da se pridruže mogu da apliciraju na zvaničnom sajtu www.startlabs.co.\nInvestiranje “StartLabs”-a u tehnološke startap kompanije podstaklo je razvijanje lokalne startap zajednice, što se ne odnosi samo na startap kompanije već i na privlačenje investitora i njihovu edukaciju o ulaganju u kompanije u ranom razvoju.\nOsim finansijske podrške, odnosno komercijalnog uspeha, “StartLabs” lokalnim preduzetnicima pruža i edukativnu podršku. Go-To-Market program za preduzetnike u portfoliju “StartLabsa” je kreiran za potrebe svakog tima pojedinačno, a mentori i partneri su uvek dostupni timovima za konsultaciju i savetovanje.\n“StartLabs” organizuje i javne događaje i radionice na kojima gostuju ugledni mentori i investitori iz San Franciska i Evrope, koji u Beogradu prenose svoje iskustvo lokalnim preduzetnicima. Ovi događaji prepoznati su kao najvažniji startap događaji u regionu. Do sada je održano više od petnaest događaja u organizaciji “StartLabsa” na kojima je gostovalo više od 10 uspešnih preduzetnika (mentora) iz Silicijumske Doline, a svaki događaj posetilo je oko 100 lokalnih preduzetnika, koji su ovu vrstu edukacije ocenili kao vrlo značajnu za svoje poslovanje.\nZa godinu i po dana postojanja, “StartLabs” je investirao i sada u svom programu ima pet startapa – “Business Exchange”, “CaseTrek”, “CarLock” i “Loyalis”, a investiciju novog “StartLabs” fonda nedavno je dobila startap kompanija – “Mango Coinz”. Radi se o aplikaciji koja je još u beta verziji, a njeni osnivači kažu da je reč o ostvarivanju zarade za vreme bavljenja fizičkom aktivnošću.\nInvesticijom “StartLabs” stiče udeo u kompaniji do 15% zavisno od konkretne sume koja se ulaže, kao i od faze u kojoj se nalazi kompanija i njen biznis. Novi “StartLabs” fond će investirati u 8 do 10 IT početničkih kompanija u narednih godinu dana u iznosu do 50.000 USD, uz mogućnost nastavka finansiranja u vrednosti do pola miliona dolara za najuspešnije kompanije u portfoliju.\nModel poslovanja po kome “StartLabs” posluje, pokazao se kao uspešan na osnovu toga što su sve kompanije u koje je “StartLabs” investirao, u roku od godinu dana dobile narednu rundu investicija, nastavile sa rastom i proširile obim svog poslovanja.\nJoš jedan pokazatelj, uspešnog poslovanja “StartLabs”-a je i to što je u startap zajednici kompanija prepoznata kao jedan od najvažnijih aktera, kako u komercijalnom smislu u vidu finansijskog uspeha, tako i u pružanju edukativne podrške startap zajednici.


Upravljajte imovinom, ljudskim resursima i aktivnostima na efikasniji način.\nOpera je skalabilna i fleksibilna platforma koja objedinjuje module za upravljanje kompanijskim resursima na terenu, izdavanje naloga, planiranje i nadzor redovnih aktivnosti, održavanja i intervencija. Kao rešenje isporučeno u cloud-u, Opera vam omogućava da uštedite vreme i optimizujete vaše resurse, bez brige o pozadinskoj infrastrukturi.\nBilo da je u pitanju vredna oprema na terenu, infrastruktura ili objekti, Opera pomaže kompanijama da pojednostave upravljanje kritičnim resursima na svim lokacijama uz konsolidovan prikaz i centralizovanu kontrolu.\nKoristeći Operu, korisnici mogu da pozicioniraju resurse na mapi i time omoguće sistemska rešenja i modele za:\nUpravljanje imovinom i resursima na terenu\nUpravljanje ljudskim resursima na terenu\nUpravljanje kompanijskim inventarom\nPrikupljanje i prikaz podataka iz mreže IoT senzora\neGIS (Enterprise GIS).\nUmesto različitih tabela i evidencija\npodložnih greškama, koristite jedan sistem koji pruža kompletnu vidljivost u infrastrukturu, površine i objekte na svim lokacijama.\nUpravljanje sa bilo koje lokacije\nUpravljajte resursima iz kancelarije ili na terenu koristeći web i mobilnu aplikaciju sa jednostavnim i preglednim korisničkim interfejsom.\nNadgledajte aktivnosti, korisnike i imovinu u realnom vremenu i smanjite troškove održavanja i prekida rada opreme.\nU zavisnosti od vaših potreba, naši eksperti će vam pomoći da implementirate rešenje u javnom ili privatnom cloud-u i dizajnirate optimalno okruženje za rad softvera Opera u vašoj kompaniji.\nNaš tim je tu da reši sve tehničke poteškoće sa korišćenjem softvera i osigura optimalno funkcionisanje pozadinske infrastrukture.\nKako Opera može da se koristi?\nNeke od oblasti primene Opera softvera su:\nEliminisanje nepotrebne potrošnje goriva i resursa uz automatsko planiranje i optimizaciju ruta vozila.\nUspostavljanje geografski orijentisanog pogleda na resurse, analiza, prikaz i povezivanje geografsko-prostornih podataka.\nUpravljanje lokacijom i statusom sredstava putem IoT senzora, uz mogućnost daljinskog nadgledanja.\nServisni planovi, upravljanje nalozima, obaveštenja o održavanju, zakazivanje rada i zadataka za prediktivno održavanje opreme.\nPrikupljanje informacija iz mreže visokodistribuiranih senzora i delovanje na kritične događaje u realnom vremenu.\nEWE je lider u distribuciji potrošačke elektronike u Srbiji sa mrežom od preko 2.000 partnera i više od 30 globalnih brendova.\nEWE koristi Operu za evidencije, popis, pregled i mapiranje svih objekata, imovine i resursa kompanije u jedinstven sistem sa ciljem praćenja statusa, održavanja i evidencije.\nIntegracije, sinhronizacije, unos neophodnih podataka.\nPuštanje sistema u rad i obuka korisnika.\nPlatforma je bazirana na mikroservis arhitekturi, sa izolovanim prezentacionim slojem i jedinstvenim „identity“ serverom. Samim tim je proširiva i nadogradiva za dodavanje novih modula, ali i raznih klijentskih sistema kao što su mobilne aplikacije ili integracije sa eksternim sistemima kao što su Fleet, WMS, SAP, ERP i MQTT / HTTP.\nSistem je centralizovan, veb orijentisan, i zasnovan na troslojnoj arhitekturi. Upravljanje sistemom je centralizovano i obezbeđena je potpuna kontrola korisnika, dok se prava nad sistemom vrše na centralnom serveru.\nMainstream Enterprise platforma je zasnovana na VMware, Hyper-V, Cisco ACI, Citrix Netscaler, NetApp, 3PAR sistemima. Rešenje je dostupno i kroz public cloud modele isporuke koji obuhvataju vodeće platforme: Microsoft Azure, Amazon Web Services i Google Cloud.\nOpera LD TMS je namenjen upravljanju i racionalizaciji logističkih procesa.\nTechnoline je kompanija koja se bavi praćenjem i razvojem najnovijih dostignuća na poljima IT tehnologije, razvojem i implementacijom softverskih rešenja i IoT tehnologijama. Naša misija je stvoriti, prilagoditi i primeniti IT rešenja koja će našim korisnicima pomoći da svoj posao obavljaju na bolji način.\nTechnoline i Mainstream neguju partnerstvo koje se zasniva na pomoći kompanijama da unaprede svoje poslovanje, uz pomoć cloud tehnologija i inovativnih IT rešenja.


Ministarstvo za boračka pitanja ZDK podržalo zapošljavanje 32 pripadnika branilačke populacije – NTVIC\nU sjedištu Vlade Zeničko-dobojskog kantona potpisani su ugovori o podršci zapošljavanju ili samozapošljavanju ukupno 32 pripadnika branilačke populacije iz ovog kantona, za što je Ministarstvo za boračka pitanja izdvojilo 150.000 KM.\nPrivredni subjekti zaposlili su 13 branitelja ili članova njihovih porodica, a za svakog novouposlenog dobili su novčanu podršku u iznosu od 8.400 KM za kadrove s visokom stručnom spremnom, dok podrška za radnike s nižom spremom iznosi 7.200 KM.\nKroz program samozapošljavanja Biznis plus – varijanta A, novčanu podršku dobilo je 16 ranije formiranih firmi koje su zaposlile 19 novih radnika. Podrška za jednog novouposlenog iznosi 3.000 KM, a za dva i više radnika 5.000 KM.\nMinistar za boračka pitanja Fahrudin Čolaković izrazio je zadovoljstvo što je Vlada u okolnosima pandemije virusa kovid uspjela osigurati sredstva za podršku projektima zapošljavanja i samozapošljavanja članova boračke populacije.\nNajavio je da će iduće sedmice biti potpisani ugovori sa 208 ranije osnovanih boračkih firmi, koje su pozitivno poslovale i ispunile uslove da dobiju novčanu podršku ovog ministarstva od 1.000 KM u okviru programa Biznis plus – varijanta B.\nUniverzitet u Zenici: Ni ove godine neće biti održana Promocija završenika I i II ciklusa studija u Gradskoj areni “Husejin Smajlović”


"Dobri rezultati sezonom se šire i regionom" - Tivat Travel | Turistička Organizacija\n“Dobri rezultati sezonom se šire i regionom”\nTivat obara turističke rekorde – U prvih devet meseci ostvareno milion noćenja\n– Tivat je posetilo 67.000 gostiju sa više od 780.000 noćenja registrovanih u biroima Turističke organizacije Tivat. Sve zajedno to je porast od oko 27% u odnosu na isti uporedni period za 2018. godinu, kada su samo registracije u biroima u pitanju – dodala je Glavočić.\n– Ove godine Tivat je dobio ocenu 4,29, najveću do sada, tokom ankete koja obuhvata širok spektar elemeneta i aspekata turističke sezone. Interesantno je da je i dalje najcenjeniji kao destinacija za odmor i opuštanje, ali i zabavu, te da je čistoća destinacije treći faktor koji opredeljuje turiste da dođu u Tivat. U toku cele sezone kvalitet morske vode, prema rezultima aktivnosti JPMD, nije gubilo na nivou manjem od K1 na svim kupalištima. To je posebno pohvalno za naše komunalne službe – naveo je predsednik.\n– Promotivni materijal Tivta preveden je na nemački, ruski, engleski i francuski jezik. Neke od takvih brošura su: “I love Tivat” – uopštena brošura sa brojnim zanimljivostima, “Odmaraj aktivno”, “Priroda i zabava”, “Kultura, istorija i tradicija”, gastro katalog, katalog smeštaja i razne mape. Kako se Tivat sve više pozicionira i prepoznaje kao vrlo popularna “event” destinacija, tako smo kreirali i kalendar dešavanja “TIVTOVANJE 2019” koji je podeljen na više od 5.000 adresa u regionu. Po procenama stručnjaka za tu oblast, celokupan program TOT-a pod tim nazivom pratilo je ove godine više od 100.000 posetilaca – pojasnila je Gabrijela Glavočić.\nOna se zahvalila partnerima koji su realizovali kalendar dešavanja: Centru za kulturu Tivat sa najatraktivnijim delom programa – festivalom “Purgatorije”, Porto Montenegru i Luštici Bay, JU Muzej i galerija, Opštini Tivat i sekretarijatima, Sekretarijata za mlade i sport koji je priredio brojnija sportska takmičenja, hotelu Regent i mnogih NVO.\nU sprovođenju i realizaciji postavljenog plana za sezonu 2019, prema rečima predsednika Kusovca, TO je u predsezoni realizovala promociju autentičnosti destinacije, kroz sajamske i prezentacijske oblike predstavljanja u zemlji i inostranstvu. Shodno postavljenom brendingu u mapiranju destinacije, te promociji destinacije naročito u sferi kulture, gde se opština Tivat značajno izdvaja u odnosu na gradove okruženja – TO Tivat je isticala baštinjenje lokalnih karakteristika i običaja, pružajući doprinos i podršku brojnim projekatima od opšteg lokalnog značaja za opštinu.\n– Početak godine TO Tivat je je iskoristila za osmišljavanju nove strategije nastupa na predstojećim turističkim sajmovima, sa ciljem promocije regiona, odnosno Boke, naročito kada su u pitanju daleka tržišta. Ideja o prezentaciji Boke sa njena 3 grada: Tivat, Kotor i Herceg Novi bila je veoma zapažena, jer su se njome predstavile sve autentičnosti jednog podneblja odnosno regije: kulturno nasleđe, običaji, folkor, gastro ponuda i ostale lokalne manifestacije i atrakcije, koje karakterišu Boku i njene ljude – dodala je direktorka.\n– Pored dva veća projekta TO Tivat realizovanih u predsezoni, kao što su promocija Hello travel Boka magazina i prvog Slikovnog leksikona o Tivtu, ono što je ove godine naročito odjeknulo regionom, ali šire jeste “tivtovanje” odnosno “tivting”, kao novi haštag TO Tivat u okviru digitalne marketinške kampanje.\n– Ponuda Tivta je ocenjena najvećom ocenom do sada, ocenom, 4,29 u anketi sa 725 ispitanika. Na nivou celokupnog uzorka najveća ocena je data lepoti prirodnog okruženja naše opštine, najviše od strane ruskih turista, a najmanja kao i prethodnih godina povezanošću lokalnog saobraćaja, dok su kvalitet i čistoća grada kao i kvalitet smeštajnim kapacitetima dobile jednu od većih ocena 4,35. Takođe imamo i progres pojedinih pitanja u odnosu na prethodne godine a to su: bogatstvo sadržaja za zabavu, kvalitet usluga u smeštajnom objektu, pogodnost za provođenje porodičnog odmora i bogatstvo sportskih sadržaja. S tim u vezi, a i visokim ocenama koje su dali anketirani turisti po svim kategorijama, možemo konstatovati da je Tivat s razlogom zaslužio epitet grada sa najboljim uslovima za provođenje godišnjeg odmora – zaključila je Glavočić.\nIzvor: Turistitički svet eKapija


Iduće godine još jedan bazen u jagodinskom Akva parku : Nadlanu.com\nIduće godine još jedan bazen u jagodinskom Akva parku\nObjavljeno 3. avg 2007. / 00:00:00\nJAGODINA, 3. avgusta 2007. (Beta) - U novoizgrađenom Akva parku u Jagodini zbog velikog interesa posetilaca iz cele Srbije iduće godine izgradiće se još jedan bazen za neplivače, najavio je predsednik opštine Jagodina, Dragan Marković.\nOn je agenciji Beta rekao da je potreba za još jednim bazenom, dimenzija najmanje 20 puta 20 metara, nastala jer se najveća gužva u tom vodenom parku pravi upravo u bazenu za neplivače, na dubini od oko 1,5 metara, do koga se može doći i toboganom.\nRukovodstvo Akva parka u Jagodini saopštilo je da je tokom jula, za prvih 12 dana rada, prodato više od 38.000 ulaznica za uživanje u tom vodenom parku. Cena ulaznice za odrasle je 200 dinara, a za decu do sedam godina duplo manja.\nPredsednik jagodinske opštine naglasio je da će se investicija u Akva park "vrlo brzo isplatiti", navodeći da je nakon njegove izgradnje, cena zemljišta za izgradnju u blizini porasla sa 300 evra na 4.000 evra po aru.\nU skladu s propisima svetske plivačke federacije, jagodinski Akva park ispunjava sve uslove za takmičenja u plivanju i vaterpolu na najvišem nivou, a u njegovoj okolini su i moderni tereni za sve vrste sportova.


Avganistan: Talibani maltretiraju osoblje i saradnike UN\nTanjug 25. avgusta 2021. 18:52\nKABUL – Talibani su zaustavili jednog Avganistanca zaposlenog u UN koji je vozio prema kabulskom aerodromu, pretražili su njegovo vozilo, pronašli identifikaciju UN i zatim ga pretukli, prenosi Rjters.\nU međuvremenu, trojica muškaraca su posetila prebivalište drugog zaposlenika UN koji je bio na poslu i pitali njegovog sina gde je otac, a kada je odgovorio da otac radi, optužili su ga da laže.\nOvo su samo dva primera za više desetina incidenata evidentiranih od 10. avgusta, neposredno pre nego što su talibani preuzeli kontrolu nad Kabulom, koji se navode u internom bezbednosnom dokumentu UN u koji je imao uvid i izveštač Rojtersa.\nU dokumentu se navodi da je od 10. avgusta osoblje UN bilo izloženo stalnim pretnjama, pljačkama kancelarija i fizičkom zlostavljanju.\nIako talibani nastoje da uvere Avganistance i zapadne sile da će poštovati ljudska prava, izvještaji o odmazdama narušili su poverenje, iako predstavnici islamističkog pokreta obećavaju da će istražiti sve prijavljene zloupotrebe.\nTalibani ohrabruju humanitarne organizacije da nastave svoj rad i poručuju da je pomoć dobrodošla sve dok se ne koristi kao sredstvo političkog uticaja na Avganistan.


Počeli radovi na sanaciji fasade zgrade sa atlasima – Veliki Park\nPočeli radovi na sanaciji fasade zgrade sa atlasima\nGradonačelnik Nikola Dašić sa saradnicima obišao je danas radove na rekonstrukciji fasada u starom gradskom jezgru. Time je ozvaničen početak radova i na stambeno poslovnom objektu u ulici 27. marta, poznatijem kao zgrada sa atlasima. U pitanju su stari objekti – nepokretna kulturna dobra pod zaštitom države, koji su estetski narušavali izgled grada i ugrožavali bezbednost korisnika. Preduzimanjem mera tehničke zaštite fasada grad Kragujevac ispunjava zakonom ustanovljenu obavezu da sačuva kulturno nasleđe koje uživa posebnu zaštitu.\nKragujevac je konačno krenuo da se ulepšava i podmlađuje, a to je još jedan san koji se ispunjava, rekao je gradonačelnik Nikola Dašić. Fasada nekadašnje Prosvete je već duže vreme u rekonstrukciji. Glavni fasaderski radovi su završeni i sada kreće zamena stolarije a onda završno malterisanje. Izvođači radova očekuju da posao bude okončan početkom juna a ukoliko ovako lepo vreme posluži možda i pre toga. Jedva čekam trenutak da se objekat otkrije i uz novo ambijentalno osvetljenje, zasvetli u punom sjaju.\nZgrada sa atlasima na kojoj danas zvanično počinju radovi je nešto zahtevnija zbog ornamenta. Rok za završetak radova je 150 dana.\nInače, na osnovu studije revitalizacije fasada u starom gradskom jezgru identifikovano je 22 objekta za rekonstrukciju. Za dobar deo tih objekta od resornog ministarstva dobili smo saglasnost odnosno starateljstvo za sprovođenje mera zaštite. Koliko god da uradimo godišnje tri ili četiri, važno je da se taj proces konstantno odvija, jer uvek postoje objekti koje treba obnoviti kao što je recimo zgrada suda ili Prve gimnazije, poručio je gradonačelnik Dašić.\nStudijom revitalizacije fasada u starom gradskom jezgru, koju je uradio Zavod za zaštitu spomenika kulture, obuhvaćeni su objekti iz perioda 19. i 20. veka, koji su važni za kulturu sećanja i za istoriju arhitekture našeg grada, naglasio je Nenad Karamijalković dirktor Zavoda. Uglavnom su to objekti koji se nalaze u Glavnoj odnosno ulici Kralja Aleksandra i ulici 27. marta, sve do Regentove kuće gde je boravio kralj Aleksandar tokom Prvog svetskog rata. Prioritet je utvrđen na osnovu stepena oštećenja i prema rečima Karamijalkovića, Zavod za zaštitu spomenika kulture očekuje da uz finansijsku podršku grada studiju realizuje u naredne tri do četiri godine. Na taj način fasade s kraja 19. i početka 20. veka biće sačuvane u originalnom izgledu stilskih odlika i dekorativnih elemenata, a tako uređene i osvetljene postaće ukras našeg grada.


Press Online :: Politika :: Miščević: Bez izmene pregovaračke pozicije o poglavlju 35\nMiščević: Bez izmene pregovaračke pozicije o poglavlju 35\nŠefica pregovaračkog tima Srbije izjavila je na sednici skupštinskog odbora za evropske integracije da nije bilo izmena pregovaračke pozicije EU o poglavlju 35.\nTanja Miščević je na insistiranje da pojasni izjavu direktora Kancelarije za KIM Marka Djurića da izveštaj Edite Tahiri ide u poglavlje 35, podsetila da se Srbija kada se usvajao okvir žestoko borila da prelazna merila za to poglavlje budu predmet dijaloga između Beograda i Prištine.\n"Na to (Marko) Djurić aludira, da su neka od pitanja tada postala deo pregovaračke pozicije i mi smo se žestoko borili da objasnimo da tu treba da budu samo one stvari koje ne prevazilaze okvir dijaloga. Mislim da je na to mislio", rekla je Miščević.\nOna je ponovila da kriterijumi za poglavlje 35 nisu precizni i da to stvara užasnu frustraciju.\n"I to rezultira time da nam mnoge stvari nisu jasne i da mnoge stvari stalno otvaramo i postavljamo pitanja, pre svega državama članicama i evropskoj spoljno političkoj službi", rekla je Miščević.\nPrema njenim rečima, "nije sve u pregovorima u vezi sa Kosovom, da to jeste važno, ali da su unutrašnje reforme te koje pomeraju Srbiju".\nMiščević je ponovila da je Srbija spremna da do kraja godine otvori poglavlja 5, 25 i 26.\nOna je izrazila očekivanje da će 2018. biti godina u kojoj će Srbija ostvariti proboj u pregovorima.\nSkupštinski odbor za evropske integracije usvojio je danas izveštaj o pristupanju Srbije EU tokom predsedavanja Holandije, kao i za period jul-septembar 2016.godine.


Otvoren Sentrandrejski bulevar\nTanjug 6. jula 2019. 11:33\nNOVI SAD – U Novom Sadu danas je otvoren Sentandrejski put koji je pretvoren u bulevar čije su kolovozne širine po sedam metara, s razdelnim ostrvom između, a u svakom smeru ima po dve saobraćajne trake.\n„Ovo je značajno ne samo za Novi Sad već i za Vojvodinu i celu Srbiju, jer je Sentandrejski bulevar deo državnog puta od Beograda do Subotič. Danas u Srbiji ima 40.000 aktivnih gradilišta, a pre tri godine ih je bilo 2.000, što znači da smo uspeli da obezbedimo finansije“, rekla je Zorana Mihajlović.\n„Republika, Pokrajina i Grad Novi Sad rade zajedno, i sve što smo planirali, i uradili smo. Tako ćemo i nastaviti, jer je to jedini uslov da se Srbija, Vojvodina i Novi Sad razvijaju“, rekla je Mihajlovićeva.\n„Ovo više nije deo grada preko kanala, nije provincija, već urbani deo grada. Izgradićemo vrtić, asfaltirati bočne ulice, u Vidovdanskom naselju kulturni centar, ovde već postoji moderna sportska hala Rukometnog kluba Vojvodina, bazen, hram i sve ono što moderan deo grada treba da ima“, rekao je Vučević.\nPredsednik vojvođanske vlade Igor Mirović najavio je nove investicije u Vojvodini.\n„U septembru ćemo imati centralnu kuhinju za predškolsku ustanovu, u oktobru jedan deo novog Naučno-tehnološkog parka, potom novu zgradu Radio-televizije Vojvodine, ali i nove objekte Kliničkog centra Vojvodine. Sve te projekte radimo zajedno i politika okupljanja oko zajedničkih projekata daje konkretne rezultate“, rekao je Mirović.


Danska: Zavera Irana - Svet - Dnevni list Danas\nPočetna » Svet » Danska: Zavera Irana\nIran je organizovao zaveru, čiji je cilj ubistvo u Danskoj opozicionog aktiviste, saopštio je danas šef danske obaveštajne službe Fin Borh Andersen.\n0Piše: FoNet 30. oktobra 2018. 17.54\nFoto: Pixabay/ Erik_Lyngsoe\nOn je izjavio da je Norvežanin iranskog porekla uhapšen 21. oktobra zbog sumnje da je pomogao iranskoj obaveštajnoj službi da „deluje u Danskoj“ i zbog navodne umešanosti u planiranje ubistva. Osumnjičeni je odbacio optužbe, ali će iza rešetaka ostati do 8. novembra, do početka sudskog postupka, rekao je Andersen.\nOn je izjavio da Danska na tom slučaju sarađuje sa „nizom partnera“ u Evropi i da su u hapšenju učestvovale obaveštajne službe iz Švedske i Norveške. Osumnjičeni je viđen kako snima stanove članova Borbenog arapskog pokreta za oslobođenje Ahvaza u Ringstedu, šezdesetak kilometara od Kopenhagena, rekao je Andersen. Iran je optužio tu organizaciju za teroristički napad na vojnu paradu u Ahvazu 22. septembra, kada je poginulo 25 osoba, ali je pokret odbacio odgovornst.\nTeheran je optužio dansku vladu za pružanje utičišta članovima „terorističke organizacje“, navodi AP. Šef danske diplomatije Anders Samuelsen je okarakterisao kao „potpuno neprihvatljivo“ planiranje iranskog napada u Danskoj. Samuelsen je izjavio da je iranskom ambasadoru u Kopenhagenu Mortezi Moradijanu „kristalno jasno“ dato do znanja da je „ozbiljnost situacije teško opisati“.\ndanska, iran, spijunazaKopenhagen


BANJALUKA – Vlada Republike Srpske nastavila je sa praksom da gomila obaveze po osnovu subvencija mladim bračnim parovima koji su stambeni kredit podigli preko Investiciono-razvojne banke (IRB) RS.\nMeđutim, dugogodišnji problem su kašnjenja u isplati, što se iz godine u godinu ponavlja.\nMnogi su se u novembru prošle godine ponadali kako će taj problem biti konačno riješen kada su u dva dana bila izmirena sva dugovanja, ali se ispostavilo kako je vlast to uradila samo kako bi pred izbore ućutkala nezadovoljne korisnike.\nVeć poslije lokalni izbora obaveze su se ponovo počele gomilati, a poslednja isplata subvencija bila je za mjesec februar.\nU nadležnom Ministarstvu porodice, omladine i sporta u Vladi Srpske odgovornost, kao i ranijih godina, prebacuju na Trezor i banke.\n“Isplate korisnicima subvencija vrše se na način da banke Ministarstvu dostavljaju spiskove korisnika subvencija i iznos sredstava koja je potrebno isplatiti, a potom se putem Trezora bankama isplaćuju tražena sredstva. Posljednja subvencija isplaćenja korisnicima je za februar mjesec tekuće godine, dok su obaveze za mart i april unesene u sistem. Banke još nisu dostavile Ministarstvu spiskove korisnika za maj i jun mjesec, pa te obaveze nisu ni mogle biti regulisane”, tvrde u Ministarstvu.\nObećavaju kako će sva dugovanja po ovom osnovu biti isplaćena u toku godine te da niko neće biti uskraćen za subvencije.\nTrezorom upravlja Ministarstvo finansija Republike Srpske, a prije nekoliko dana CAPITAL im se obratio sa pitanjem zašto se ne isplate dvije subvencije koje su unesene u sistem, ali odgovora do zaključenja ovog teksta nije bilo.\nTagovi: mladi bracni parovisubvencije